cyanic-selkie/wikianc huggingface dataset:
སྡེ་དགེའི་བཀའ་འགྱུར་དཀར་ཆག་
བྱེད་པའི་མདོ་རྣམས་ལ་འགྱུར་བྱང་མ་འཁོད་པ་(ཤོག་ལ་ེ ་་60) འཕགས་པ་གཞང་འབྲུམ་རབ་ཏུ་ཞི་བར་བྱེད་པའ་ི མདོ། པཎི་ཏ་ཛི་ན་ མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་ཡེ་ཤེས་སེའ་ི འགྱུར་(ཤོག་ལ་ེ ་་61) འཕགས་པ་ནད་ཐམས་ཅད་རབ་ཏུ་ཞ་ི བར་བྱེད་བ་ཞེས་བྱ་ བའི་གཟུངས་གཉིས། རིམས་ནད་ཞི་བའི་གཟུངས་རྣམས་ལ་འགྱུར་བྱང་མ་འཁོད་པ་(ཤོག་ལ་ེ ་་62) འཕགས་པ་རིམས་ནད་རབ་ཏུ་ཞི་ བར་བྱེད་པའི་གཟུངས། པཎི་ཏ་ཛི་ན་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡ ཡེ་ཤེས་སེའ་ི འགྱུར་(ཤོག་ལ་ེ ་་62) འབྲུམ་བུའི་ནད་ཞི་ བར་བྱེད་པའི་གཟུངས། མདངས་ཕིར་མི་འཕྲོག་པའི་གཟུངས་གཉིས་འགྱུར་བྱང་མ་འཁོད་པ་(ཤོག་ལ་ེ ་་63) འཕགས་པ་ཡངས་པའི་ གྲོང་ཁེར་དུ་འཇུག་པའི་མདོ། པཎི་ཏ་སུ་རེན་ྡྲ བོ་དི་དང་། ལོ་ཙཱ་བ་བནེ་ྡ ཡེ་ཤསེ ་སེའི་འགྱུར་(ཤོག་ལ་ེ ་་63) འཕགས་པ་མི་རོད་རྣམ་པར་ འཇོམས་པ་ཞེས་བྱ་བའ་ི གཟུངས་(ཤོག་ལ་ེ ་་67)དང་། འཕགས་པ་བར་དུ་གཅོད་པ་ཐམས་ཅད་རྣམ་པར་སལེ ་བའི་གཟུངས་གཉིས་ འགྱུར་བྱང་མེད་བ་(ཤོག་ལ་ེ་་67)རྣམས་སོ།།ཕོ་ཉའི་འཁོར་དུ་གཏོགས་པ་བཀའ་ཉན་ཕོ་མ་ོལ།འཕགས་པ་མི་གཡོ་བའི་གཟུངས་ལའེུ ་ དགུ་པ་པཎི་ཏ་དརྨ་ཤི་མི་ཏྲ་དང་ལོ་ཙཱ་བ་ཆོས་ཀ་ིབཟང་པོའི་འགྱུར་(ཤོག་ལ་ེ་་68)ཁོ་བོའི་རྒྱལ་པོ་རྟོག་པ་བསྡུས་པའི་རྒྱུད་ལའེུ ་བཅུ་ པ་འགྱུར་བྱང་མེད་པ་(ཤོག་ལ་ེ ་་81) འཕགས་པ་གསརེ ་ཅན་ཞེས་བྱ་བའི་གཟུངས་པཎི་ཏ་ཛི་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་ བནྡེ་ཡེ་ཤེས་སེས་བསྒྱུར་ཅིང་སྐད་གསར་བཅད་ཀིས་བཅོས་པ་(ཤོག་ལ་ེ་་103)རྣམས་སོ།།བདུན་པ་དེ་བཞིན་གཤགེ ས་པའི་རིགས་ སུ་བསྡུ་བའི་བྱང་སམེ ས་ལ། འཕགས་པ་སན་རས་གཟིགས་དབང་ཕྱུག་གི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ ལ་ེ ་་105)། འཕགས་པ་བྱམས་པའི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་107)། འཕགས་པ་ནམ་མཁའི་ སིང་པོའི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་109)། འཕགས་པ་ཀུན་ཏུ་བཟང་པོའི་མཚན་བརྒྱ་ར་ བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་112)། འཕགས་པ་ལག་ན་རྡོ་རའེ ི་མཚན་བརྒྱ་ར་བརྒྱད་པ་གཟུངས་སགས་དང་ བཅས་པ་(ཤོག་ལ་ེ ་་116)། འཕགས་འཇམ་དཔལ་གི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་118)། འཕགས་སིབ་པ་ཐམས་ཅད་རྣམ་པར་སལེ ་བའི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་122)། སའི་སིང་ པོའི་མཚན་བརྒྱ་ར་བརྒྱད་པ་གཟུངས་སགས་དང་བཅས་པ་(ཤོག་ལ་ེ ་་124)རྣམས་དང་། འཕགས་པ་འཇམ་དཔལ་གི་མཚན་བརྒྱ་ར་ བརྒྱད་པ་སིང་པོ་དང་བཅས་པ་རྣམས་ལ་འགྱུར་བྱང་མ་འཁོད་པ་(ཤོག་ལ་ེ ་་126)། འཕགས་པ་བྱམས་པས་དམ་བཅས་པའི་གཟུངས་ རྒྱ་གར་གི་མཁན་པོ་བཛྲ་པཱ་ཎི་དང་། ལོ་ཙཱ་བ་ཆོས་ཀི་ཤསེ ་རབ་ཀ་ི འགྱུར་(ཤོག་ལ་ེ ་་127)། འཕགས་པ་དཀིལ་འཁོར་བརྒྱད་པ་ཞེས་ བྱ་བའི་གཟུངས། པཎི་ཏ་ཛི་ན་མ་ི ཏྲ་དང་། དཱ་ན་ཤི་ལ་དང་། ལོ་ཙཱ་བ་ཡེ་ཤསེ ་སེའི་འགྱུར་(ཤོག་ལ་ེ ་་128)། བདུད་རི་འབྱུང་བ་ཞེས་བྱ་ བའི་གཟུངས་(ཤོག་ལ་ེ ་་129)། ཡི་དྭགས་ཁ་ལ་མེ་འབར་མ་ལ་སབས་མཛད་པའི་གཟུངས་(ཤོག་ལ་ེ ་་130)། ཡི་དྭགས་ཁ་ལ་མེ་འབར་ མ་དབུགས་དབྱུང་བའི་གཏོར་མའི་ཆོ་ག་རྣམས་ལ་འགྱུར་བྱང་མེད་པ་(ཤོག་ལ་ེ ་་132)། ཇུར་འགེགས་སེལ་བའི་གཟུངས་ལོ་ཙཱ་བ་བནེ་ྡ ཡེ་ཤེས་སེའ་ི འགྱུར་(ཤོག་ལ་ེ ་་134)། འདི་ལ་ཐེ་ཚོམ་ག་ི གཞི་ཅུང་ཟད་སྣང་ཡང་སོན་གི་སློབ་དཔོན་རྣམས་ཀིས་བཀོད་པ་བཞིན་ བཞག །ཡེ་ཤསེ ་སྐར་མདའི་སིང་པོ་འགྱུར་བྱང་མེད་པ་(ཤོག་ལ་ེ ་་136)། ཤསེ ་རབ་བསེད་པའི་གཟུངས། རྒྱ་གར་གི་མཁན་པོ་ཛ་ྙཱ ན་ག་ ར་དང་།ལོ་ཙཱ་བ་ཀླུའི་དབང་པོའི་འགྱུར་ལ།རྒྱ་གར་གི་མཁན་པོ་བིད་ཀ་ར་སིད་དང་།ལོ་ཙཱ་བ་བནྡེ་ད་ེཝ་ཙནསྡྲ ་བཅོས་པ་(ཤོག་ལ་ེ་་ 136)། ཐོས་པ་འཛིན་པའི་གཟུངས་(ཤོག་ལ་ེ ་་136)། འཕགས་པ་རྒྱལ་བའི་བ་མའི་གཟུངས་(ཤོག་ལ་ེ ་་136)རྣམས་སོ། །བརྒྱད་པ་ གནས་གཙང་མའི་ལྷ་ལ་སོགས་པའི་རྒྱུད་ལ། མདོ་ཆེན་པོ་འདུས་པ་ཆེན་པ་ོ ཞེས་བྱ་བ་འགྱུར་བྱང་མ་འཁོད་པ་(ཤོག་ལ་ེ ་་137)། འཕགས་པ་ཆོས་ཀི་རྒྱ་མཚོ་ཞེས་བྱ་བའི་གཟུངས།རྒྱ་གར་གི་མཁན་པོ་སུ་རནེ ་ྡྲབོ་དི་དང་པྲ་ཛ་ྙཱཝརྨ་དང་།ལོ་ཙཱ་བ་བནེ་ྡཡེ་ཤེས་སེལ་
དགེ་སློང་རིན་ཆེན་གྲགས་ཀི་འགྱུར་(ཤོག་ལ་ེ ་་278)། དེ་ཉིད་ལས་བྱུང་བ་དོན་ཡོད་ཞགས་པའི་སིང་པོ་ཞེས་བྱ་བའི་གཟུངས་འགྱུར་ བྱང་མ་འཁོད་པ་(ཤོག་ལ་ེ ་་284)རྣམས་(ཤོག་ལ་ེ ་་287)བཞུགས་སོ། །མ་པ་ལ། འཕགས་པ་དོན་ཡོད་ཞགས་པའི་ཆོ་ག་ཞིབ་མོ་ འགྱུར་འཕྲོས་བམ་པོ་ཉེར་ལྔ་བ་ནས་ཧོར་ཁོང་ཆད་པ་རྣམས་ཤཀའི་དགེ་སློང་རིན་ཆེན་གྲུབ་ཀིས་བསབས་ཤིང་། དེའི་མཇུག་ཡོངས་ སུ་རོགས་པར་བསྒྱུར་བ་ལས། བམ་པོ་ཉེར་ལྔ་བ་ཡན་བཞུགས་སོ། །ཙ་པ་ལ། འཕགས་པ་དོན་ཡོད་ཞགས་པའི་ཆ་ོ ག་ཞིབ་བམ་པོ་ཉེར་ ལྔ་བ་རོགས་འཕྲོ་ནས་བམ་མཚམས་མ་བགྲང་བ་ཡོངས་སུ་རོགས་པ་(ཤོག་ལ་ེ ་་1)། འཕགས་པ་དོན་ཡོད་ཞགས་པའི་ཕ་རོལ་ཏུ་ཕིན་ པ་དྲུག་ཡོངས་སུ་རོགས་པར་བྱེད་པའ་ི གཟུངས། པཎི་ཏ་མཉ་ྫུ ཤི་ཝརྨ་དང་། ལོ་ཙཱ་བ་དགེ་སློང་བོ་ལྡན་ཤེས་རབ་ཀ་ི འགྱུར་ལ་སླད་ནས་ ལོ་ཙཱ་བ་ཆོས་ཀི་ཤསེ ་རབ་ཀིས་བསྒྱུར་བ་(ཤོག་ལ་ེ ་་58) ས་བཅུའི་གཟུངས་ཕན་ཡོན་དང་བཅས་པ་འགྱུར་བྱང་མ་འཁོད་པ། དོན་ ཡོད་ཞགས་པའི་རྟོག་པའི་རྒྱལ་པོའི་ཆོ་ག་པཎི་ཏ་མཉ་ྫུཤི་ཝརྨ་དང་།ལོ་ཙཱ་བ་བོ་ལྡན་ཤསེ་རབ་ཀི་འགྱུར་(ལའེུ་ལྔ་ཅན་ཤོག་ལ་ེ་་62) འཕགས་པ་སན་རས་གཟིགས་དབང་ཕྱུག་ལག་པ་སྟོང་དང་མིག་སྟོང་དང་ལྡན་པའི་ཆོ་ག་ཞིབ་མོ་འགྱུར་བྱང་མ་འཁོད་པ་(ཤོག་ལ་ེ ་་66) འཕགས་པ་བྱང་ཆུབ་སེམས་དཔའ་སན་རས་གཟིགས་དབང་ཕྱུག་ཕག་སྟོང་སན་སྟོང་དང་ལྡན་པ་ཐོགས་པ་མི་མངའ་བའི་ཐུགས་རེ་ ཆེན་པོའི་སམེ ས་རྒྱ་ཆེར་ཡོངས་སུ་རགོ ས་པ་ཞེས་བྱ་བའི་གཟུངས་ཆ་ོ ག་དང་བཅས་པ་བམ་པོ་གསུམ་པ། ལོ་ཙཱ་བ་ཆོས་འགྲུབ་ཀིས་རྒྱའ་ི དཔ་ེ ལས་བསྒྱུར་བ་(ཤོག་ལ་ེ ་་94) འཕགས་པ་སན་རས་གཟིགས་དབང་ཕྱུག་གི་གསང་བའི་མཛོད་ཐོགས་པ་མེད་པའི་ཡིད་བཞིན་གི་ འཁོར་ལོའི་སིང་པོའི་གཟུངས་ལེའུ་དྲུག་པ་འགྱུར་ས་མ་དང་འདྲ་བ། འཕགས་པ་སན་རས་གཟིགས་དབང་ཕྱུག་ཞལ་བཅུ་གཅིག་པའི་ གཟུངས། རྒྱ་གར་གི་མཁན་པོ་ཤི་ལེན་ྡྲ བོ་དི་དང་། ལོ་ཙཱ་བ་བནྡེ་ཡེ་ཤེས་སེའི་འགྱུར།འཕགས་པ་ཞལ་བཅུ་གཅིག་པའི་རིག་སགས་ཀི་ སིང་པོ། ལོ་ཙཱ་བ་བནེ་ྡ ཆོས་འགྲུབ་ཀསི ་རྒྱའི་དཔ་ེ ལས་བསྒྱུར་བ། འཕགས་པ་སན་རས་གཟིགས་དབང་ཕྱུག་གི་གཟུངས་དང་སིང་པོ། འཕགས་པ་ནཱི་ལ་ཀཎྛའི་གཟུངས། སིང་ར་ེ མི་བཤོལ་བའི་གཟུངས་རྣམས་ལ་འགྱུར་བྱང་མ་འཁོད་པ། ཀུན་ཏུ་བཟང་པོ་ཞེས་བྱ་བའི་ གཟུངས། རྒྱ་གར་གི་མཁན་པོ་ཛི་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡ ཡེ་ཤེས་སེས་བསྒྱུར་ཅིང་སྐད་གསར་བཅད་ཀིས་བཅོས་ པ།འཇིག་རྟེན་དབང་ཕྱུག་གི་རྟོག་པ་རྒྱ་གར་གི་མཁན་པོ་ཛམ་ལ་དང་།ལོ་ཙཱ་བ་བ་རིའི་འགྱུར།པདྨ་ཅོད་པན་གི་རྒྱུད་ལའེུ ་བཅུ་གཅིག་ པ། པཎི་ཏ་དརྨ་ཤི་མི་ཏྲ་དང་། ལོ་ཙཱ་བ་དགེ་སློང་ཆོས་ཀི་བཟང་པོའི་འགྱུར། འཕགས་པ་སན་རས་གཟིགས་དབང་ཕྱུག་སངེ ་གེ་སའི་ རྒྱུད།པཎི་ཏ་པྲཛ་ྙཱཀ་ར་དང་།ལོ་ཙཱ་བ་འགོས་ཁུག་པ་ལྷས་བཙས་ཀ་ིའགྱུར།སན་རས་གཟིགས་དབང་ཕྱུག་སངེ ་གེ་སའི་གཟུངས།ར་ེ བཙུན་མ་རྡོ་ར་ེ སམེ ས་མ་དང་། ལོ་ཙཱ་བ་འགར་ཤསེ ་རབ་འབྱུང་གནས་ཀི་འགྱུར། སངེ ་གེ་སའི་དམ་བཅས་པའ་ི གཟུངས། རྒྱ་གར་གི་ མཁན་པོ་ངག་གི་དབང་ཕྱུག་དང་། གོག་ས་ཤསེ ་རབ་བརེགས་ཀི་འགྱུར། སན་རས་གཟིགས་དབང་ཕྱུག་གི་མཚན་བརྒྱ་ར་བརྒྱད་པ་ རྒྱལ་བ་ཐམས་ཅད་ཀི་རིང་བསྲེལ་རནི་པོ་ཆེའི་ཟ་མ་ཏོག་འགྱུར་བྱང་མ་འཁོད་པ།འཕགས་པ་སན་རས་གཟིགས་དབང་ཕྱུག་གི་མཚན་ བརྒྱ་ར་བརྒྱད་པ་གསང་བ་རིང་བསྲེལ་གི་ཟ་མ་ཏོག་ཚིག་ལྷུག་པ་ཅན་འགྱུར་བྱང་མེད་པ་འདི་ས་མ་དང་ཚིགས་བཅད་ལྷུག་གི་ཁད་ ཙམ་ལས་དོན་མཚུངས་པར་སྣང་ངོ། །འཕགས་པ་ལུས་ཀི་དབྱིབས་མཛེས་པ་ཞེས་བྱ་བའ་ི གཟུངས་དང་། འཕགས་པ་གཞན་གིས་མི་ ཐུབ་པ་མི་འཇིགས་པ་སིན་པ་ཞེས་བྱ་བ་གཉིས་རྒྱ་གར་གི་མཁན་པོ་པྲཛ་ྙཱ ཝརྨ་དང་། ལོ་ཙཱ་བ་བནེ་ྡ ཡ་ེ ཤསེ ་སེའ་ི འགྱུར།གཞན་གིས་མི་ ཐུབ་པ་རིག་པ་ཆེན་མོ། སྟོང་འགྱུར་གི་གཟུངས། ཤོ་ཀ་བརྒྱ་ལོབས་པའི་གཟུངས་གཉིས། ཤོ་ཀ་སྟོང་ལོབས་པའི་གཟུངས་གཉིས། ཤ་ཽ ཀ་ སུམ་སྟོང་ལོབས་པའི་གཟུངས། མི་བརདེ ་པའི་གཟུངས་རྣམས་ལ་འགྱུར་བྱང་མ་འཁོད་པ། ཤསེ ་རབ་བསེད་པའི་གཟུངས་གཉིས། པཎི་ ཏ་བིད་ཀ་ར་སིད་དང་།ལོ་ཙཱ་བ་བནྡེ་དེ་ཝ་ཙནསྡྲ ་ཞུས་པ།ཐོས་པ་འཛིན་པའི་གཟུངས་འགྱུར་བྱང་མེད་པ།དེ་བཞིན་གཤགེ ས་པ་
ཐམས་ཅད་ཀ་ི བྱིན་གིས་རླབས་སམེ ས་ཅན་ལ་གཟིགས་ཤིང་སངས་རྒྱས་ཀི་ཞིང་བཀོད་བ་ཀུན་སྟོན་པ་ཞེས་བྱ་བའི་གཟུངས། རྒྱ་གར་ གི་མཁན་པོ་ཛིན་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡ ཡ་ེ ཤསེ ་སེའ་ི འགྱུར། འདི་མདོ་ཁོད་དུ་ཡོད་ཀང་དང་མི་འགལ་བས་ འདིར་ཡང་བཞག།འཕགས་པ་སན་རས་གཟིགས་ཡིད་བཞིན་ནོར་བུའི་རྟགོ ་པ་ལས་བྱུང་བའི་སྨོན་ལམ་འགྱུར་བྱང་མ་འཁོད་པ། འཕགས་པ་སན་རས་གཟིགས་དབང་ཕྱུག་ཐུགས་རེ་ཆེན་པོའི་གཟུངས་ཕན་ཡོན་དང་བཅས་པ་འབོག་མི་ཤཀ་ཡེ་ཤསེ་འགྱུར་རྣམས་ སོ། །གསུམ་པ་རིགས་ཀི་ཡུམ་ལ། སོལ་མ་རལ་པ་གེན་བརེས་ར་བའི་རྟོག་པ་ལས་ལྷག་པར་མོས་པའི་ཕྲེང་བ་ཞེས་ཞེས་བྱ་བའི་རིག་ པའི་རྒྱལ་པོ་རོགས་སོ་ཡན་ཅད་བཞུགས་སོ། ། ཚ་པ་ལ། སོལ་མ་རལ་པ་གེན་བརེས་ཀི་རྟོག་པའི་འཕྲོ་ཡོངས་སུ་རོགས་པ་ཤཀའི་དགེ་སློང་རིན་ཆེན་གྲུབ་ཀི་འགྱུར་(ཤོག་ ལ་ེ ་་1) འཕགས་པ་སན་རས་གཟིགས་དབང་ཕྱུག་གི་ཡུམ་ཞེས་བྱ་བའི་གཟུངས། རྒྱ་གར་གི་མཁན་པོ་ཛི་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡཡེ་ཤེས་སེས་བསྒྱུར་ཅིང་སྐད་གསར་བཅད་ཀིས་བཅོས་པ་(ཤོག་ལ་ེ་་200)དེ་བཞིན་གཤགེ ས་པ་ཐམས་ཅད་ཀ་ིཡུམ་ སོལ་མ་ལས་སྣ་ཚོགས་འབྱུང་བའི་རྒྱུད་ལའེུ ་སོ་ལྔ་པ།རྒྱ་གར་གི་མཁན་པོ་དརྨ་ཤི་མི་ཏྲ་དང་།ལོ་ཙཱ་བ་ཆོས་ཀི་བཟང་པོའི་འགྱུར་(ཤོག་ ལ་ེ ་་202) ར་ེ བཙུནམ་འཕགས་མ་སལོ ་མའི་མཚན་བརྒྱ་ར་བརྒྱད་པ་འགྱུར་བྱང་མ་འཁོད་ཀང་ཐར་ལོའི་འགྱུར་(ཤོག་ལ་ེ ་་217)། ར་ེ བཙུནམ་སོལ་མའི་མཚན་བརྒྱ་ར་བརྒྱད་པ་སོལ་མ་མཆོག་ཅེས་བྱ་བའི་གཟུངས་ཆོ་ག་དང་བཅས་པ་(ཤོག་ལ་ེ ་་219)། འཕགས་མ་སོལ་ མའི་གཟུངས། འཕགས་མ་སོལ་མ་རང་གིས་དམ་བཅས་པའིགཟུངས་(ཤོག་ལ་ེ ་་222)། ར་ེ བཙུནམ་སོལ་མ་འཇིགས་བ་བརྒྱད་ལས་ སོབ་པའི་མདོ་(ཤོག་ལ་ེ ་་222)། འཕགས་པ་གྲགས་ལྡན་མའི་གཟུངས་(ཤོག་ལ་ེ ་་224)རྣམས་སོ། །བཞི་བ་རིགས་ཀི་ཁོ་བོ་ཁོ་མོ་ལ། སན་རས་གཟིགྞས་དབང་ཕྱུག་ཧ་ཡ་གྨྲྀ་བའི་གཟུངས་(ཤོག་ལ་ེ ་་225)། ཕིར་བཟློག་པ་འཕགས་པ་རྣམ་པར་རྒྱལ་བ་(ཤོག་ལ་ེ ་་225)། འཕགས་པ་པར་ཤ་ཝ་རིའི་མད་ོ རྣམས་ལ་འགྱུར་བྱང་མ་འཁོད་པ་(ཤོག་ལ་ེ ་་227)། འཕགས་པ་རི་ཁོད་ལོ་མ་གོནམ་ཞེས་བྱ་བའི་ གཟུངས་(ཤོག་ལ་ེ ་་228)ལ་འགྱུར་བྱང་མ་བཀོད་པར་འདུག་ཀང་ས་ྠ བི་ར་དང་བ་རིའི་འགྱུར་རྣམས་སོ། །ལྔ་བ་རིགས་ཀི་བཀའ་ཉན་ ཕོ་མོ་ལ། འཕགས་པ་ཕིར་བཟློག་པ་སྟོབས་ཅན་ཞེས་བྱ་བའི་གཟུངས་(ཤོག་ལ་ེ ་་229)། ལྷ་མོ་ས་དབྱངས་ལ་བསྟདོ ་པ་སགས་དང་ བཅས་པ་(ཤོག་ལ་ེ ་་230)། ལྷ་མོ་ཆནེ ་མོ་དཔལ་ལུང་བསྟན་པ་རྣམས་ལ་འགྱུར་བྱང་མ་འཁོད་པ་(ཤོག་ལ་ེ ་་230)། འཕགས་པ་དཔལ་ ཆེན་མོའི་མད་ོ དང་(ཤོག་ལ་ེ ་་235)། དཔལ་གི་ལྷ་མོའི་མཚན་བཅུ་གཉིས་པ། རྒྱ་གར་གི་མཁན་པོ་ཛི་ན་མི་ཏྲ་དང་། ལོ་ཙཱ་བ་བནེ་ྡ ཡེ་ ཤསེ ་སེས་བསྒྱུར་བ་(ཤོག་ལ་ེ ་་235)། མཆོག་ཐོབ་པའི་རིག་སགས་ཞེས་བྱ་བ་ལྷ་མོ་དུང་ཅན་མའ་ི སིང་པོ་འགྱུར་བྱར་མེད་པ་(ཤོག་ལ་ེ ་་ 235)རྣམས་སོ།།གསུམ་པ་རྡོ་རའེི་རགི ས་ཀི་རྒྱུད་ལ།རིགས་ཀི་གཙོ་བོ་སགོ ས་ལྔ་ལས་དང་པོ་རིགས་ཀི་གཙོ་བོ་ནི།འཕགས་པ་ལས་ ཀི་སིབ་པ་ཐམས་ཅད་རྣམ་པར་སོང་བ་མི་འཁྲུགས་པའི་གཟུངས་འགྱུར་བྱང་མ་འཁོད་པ་(ཤོག་ལ་ེ ་་236)འདི་ཁོ་ན་འོ། །གཉིས་པ་ རིགས་ཀི་བདག་པོའི་རྒྱུད་ལ། འཕགས་པ་རྡོ་ར་ེ ས་འོག་གི་རྒྱུད་ཀི་རྒྱལ་པོ་ཞེས་བྱ་བ་ལའེུ ་ཉི་ཤུ་ར་ལྔ་པ། རྒྱ་གར་གི་པཎི་ཏ་བད་ེ བར་ གཤགེ ས་པའི་དཔལ་དང་།ས་སྒྱུར་ཀུན་དགའ་རྒྱལ་མཚན་དཔལ་བཟང་པོས་བསྒྱུར་བ་(ཤོག་ལ་ེ་་237)རྣམས་(ཤོག་ལ་ེ་་ 266)བཞུགས་སོ།།ཛ་པ་ལ།ཕག་ན་རྡོ་ར་ེརིག་པ་མཆོག་གི་རྒྱུད་ཆེན་པོ་ལའེུ ་མེད་པ།རྒྱ་གར་གི་མཁན་པོ་བིད་ཀ་ར་བ་བ་དང་།ལོ་ཙཱ་ བ་བནེ་ྡདཔལ་བརགེ ས་ཀི་འགྱུར་(ཤོག་ལ་ེ་་1)འབྱུང་པོ་འདུལ་བྱེད་ཀ་ིརྒྱུད་སྟོང་ཕྲག་བཅུ་དྲུག་པ་ལས་ཇི་སདེ་པ་རིམ་པར་ཕེ་བ་ གཉིས་པ། རྒྱ་གར་གི་མཁན་པོ་བུད་ཀ་ར་ཝརྨ་དང་། ལོ་ཙཱ་བ་དགེ་སློང་ཆོས་ཀི་ཤསེ ་རབ་ཀི་འགྱུར་(ཤོག་ལ་ེ ་་238) ལག་ན་རྡོ་ར་ེ གོས་ སོན་པོ་ཅན་གི་ཆོ་ག་དང་བཅས་པའ་ི གཟུངས། རྒྱ་གར་གི་མཁན་པོ་དཱ་ི པཾ་ཀ་ར་ཤི་ཛ་ྙཱ ན་དང་ལོ་ཙཱ་བ་རྒྱ་བརོན་འགྲུས་སེངྒེའི་འགྱུར་
(ཤོག་ལ་ེ ་་263) ལག་ན་རྡོ་ར་ེ གོས་སནོ ་པོ་ཅན་གི་མཚན་བརྒྱ་ར་བརྒྱད་པ་གསང་སགས་དང་བཅས་པ་འགྱུར་བྱང་མ་འཁོད་པ་(ཤོག་ ལ་ེ ་་264) འདི་ལ་བ་མ་དག་རྒྱུད་གཞན་ཞིག་ནས་ཕྱུང་བ་ཡིན་པ་འདྲའ་ོ ཞེས་གསུངས། ལག་ན་རྡོ་རའེ ི་སིང་པོ་བརྒྱད་ཀི་ཡ་གལ་རྡོ་ར་ེ རྣམ་པར་འཇོམས་པ་ཞེས་བྱ་བའ་ི གཟུངས། རྒྱ་གར་གི་མཁན་པོ་ཛི་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡ ཡེ་ཤེས་སེའ་ི འགྱུར་ (ཤོག་ལ་ེ་་265)དེའི་བཤད་རྒྱུད་རྡ་ོར་ེརི་རབ་ཆེན་པོའི་རེ་མའིོ ་ཁང་པ་བརེགས་པའི་གཟུངས།རྒྱ་གར་གི་མཁན་པོ་ཤི་ལེན་ྡྲབོ་དི་ དང་། ཛ་ྙཱ ན་སིདི་དང་། ལོ་ཙཱ་བ་བནེ་ྡ ཡ་ེ ཤསེ ་སེས་བསྒྱུར་ཅིང་སྐད་གསར་བཅད་ཀིས་བཅོས་པ་(ཤོག་ལ་ེ ་་267)རྣམས་(ཤོག་ལ་ེ ༢༩༥)བཞུགས་སོ།།གསུམ་པ་རིགས་ཀི་ཡུམ་ལ།གགེ ས་བམ་ཝ་པ་ལ།འཕགས་པ་རྡོ་ར་ེམི་ཕམ་པ་མ་ེལྟར་འབར་བ་རབ་ཏུ་རྨོངས་བྱེད་ ཅེས་བྱ་བའི་གཟུངས།རྒྱ་གར་གི་མཁན་པོ་ཛི་ན་མི་ཏྲ་དང་།དཱ་ན་ཤི་ལ་དང་།ལོ་ཙཱ་བ་བནེ་ྡཡེ་ཤེས་སེས་བསྒྱུར་ཅངི ་སྐད་གསར་བཅད་ ཀིས་བཅོས་པ་རྣམས་སོ། །བཞི་བ་རིགས་ཀི་ཁོ་བོ་ཁོ་མོ་ལ། རྡོ་ར་ེ ཕྲ་མོ་ཐོགས་པ་མེད་པ་ཞེས་བྱ་བའི་གཟུངས་འགྱུར་བྱང་མ་འཁོད་པ། འཕགས་པ་ལག་ན་རྡོ་ར་ེ བཅུའི་སིང་པོ། པཎི་ཏ་ཛི་ན་མི་ཏྲ་དང་། དཱ་ན་ཤི་ལ་དང་། ལོ་ཙཱ་བ་བནེ་ྡ ཡེ་ཤེས་སེའི་འགྱུར། འཕགས་པ་བདུད་ རི་ཐབ་སོར་གི་སིང་པོ་བཞ་ི བ་ཞེས་བྱ་བའི་གཟུངས་འགྱུར་བྱང་མེད་པ་རྣམས་སོ། །ལྔ་བ་རིགས་ཀི་ཕོ་ཉ་དང་བཀའ་ཉན་ཕོ་མོ་ལ། ཁོ་ བོའི་རྒྱལ་པོ་སྨ་ེབརགེ ས་ལ་བསྟོད་པ་སགས་དང་བཅས་པ་འགྱུར་བྱང་མ་འཁོད་པ།འཕགས་པ་སྟོབས་པོ་ཆེ་ཞེས་བྱ་བའི་མདོ།རྒྱ་གར་ གི་མཁན་པོ་ཤི་ལེན་ྡྲ བོ་དི་དང་། ཛི་ན་མི་ཏྲ་དང་། ལོ་ཙཱ་བ་བནེ་ྡ ཡ་ེ ཤསེ ་ས་ེ ལ་སོགས་པའི་འགྱུར། འཕགས་མ་རྡོ་ར་ེ ལུ་གུ་རྒྱུད་ཀི་རྟོག་པ་ ལའེུ ་བཞི་བ་པཎི་ཏ་ཨ་ཏུ་ལ་ད་ས་བཛྲ་ལ་ཞུས་ན་ས། ལོ་ཙཱ་བ་མར་པ་ཆོས་ཀི་དབང་ཕྱུག་གྲགས་པས་བསྒྱུར་བ། རྡོ་ར་ེ མཆུ་ཞེས་བྱ་བ་ ཀླུའི་དམ་ཚིག་གི་ཆོ་ག །རྡོ་ར་ེ གནམ་ལགས་མཆུ་ཞེས་བྱ་བའ་ི གཟུངས། འཕགས་པ་ལགས་ཀི་མཆུ་ཞེས་བྱ་བའི་གཟུངས། འཕགས་པ་ ལགས་མཆུ་ན་ག་པོ་ཞེས་བྱ་བའི་གཟུངས་ཏེ། མཆུ་སེ་ལྔར་གྲགས་པ་རྣམས་ལ་འགྱུར་བྱང་མ་འཁོད་པ་དག་གོ། །བཞི་བ་ནོར་ཅན་གི་ རིགས་ལ། འཕགས་པ་ནོར་བུ་བཟང་པོའི་གཟུངས་ཤོ་ཀ་བཅོ་ལྔ་པ། རྒྱ་གར་གི་མཁན་པོ་བིད་ཀ་ར་སིད་དང་། ལོ་ཙཱ་བ་བནེ་ྡ ཀླུའི་དབང་ པོའི་འགྱུར། གནོད་སིན་ནོར་བུ་བཟང་པོའི་རྟོག་པ་པཎི་ཏ་མཉ་ྫུ ཤི་དང་། ལོ་ཙཱ་བ་དགེ་སློང་བ་རིའི་འགྱུར། གནོད་སིན་སེ་དཔོན་གར་ མཁན་མཆོག་གི་བརྟག་པ་ས་ཕི་གཉིས་ལ་ལའེུ ་བཅུ་དྲུག་པ།རྒྱ་གར་གི་མཁན་པོ་ད་ན་གུཔ་དང་།རབ་ཞི་ལོ་ཙཱའི་འགྱུར།གནོད་འཛིན་ དཔལ་ཞེས་བྱ་བའི་གཟུངས་དང་། འཕགས་པ་གནོད་འཛིན་ཆུ་དབང་སིང་ར་ེ ཅན་གི་གཟུངས་ལ་འགྱུར་བྱང་མ་འཁོད་པ། འཕགས་པ་ གནོད་གནས་དབང་པོ་ཇི་ལྟར་འབྱུང་བའི་རྟོག་པ། པཎི་ཏ་སྒེག་པའི་རྡོ་ར་ེ དང་། ལོ་ཙཱ་བ་རྡོ་ར་ེ གྲགས་ཀ་ི འགྱུར། འཕགས་པ་གནོད་ འཛིན་གི་མཚན་བརྒྱ་ར་བརྒྱད་པ་འགྱུར་བྱང་མ་འཁོད་པ་རྣམས་སོ། །ལྔ་བ་རྒྱས་པའི་རིགས་པ། འཕགས་པ་མེ་ཁ་ལའི་གཟུངས། རྒྱ་ གར་གི་མཁན་པོ་པྲཛ་ྙཱ ཝརྨ་དང་། ལོ་ཙཱ་བ་བནེ་ྡ ཡེ་ཤེས་སེ་ལ་སོགས་པའི་འགྱུར་ཉིད་དོ། །དྲུག་པ་འཇིག་རྟེན་པའི་རིགས་ལ། རིག་ སགས་ཀི་རྒྱལ་པོ་དབུགས་ཆེན་པོ་ཞསེ ་བྱ་བ་འགྱུར་ས་མ་དང་འདྲ་བ་ཉིད་དོ། །བདུན་པ་ཕོགས་གང་དུའང་ངོས་གཟུང་དཀའ་བའི་ གཟུངས་ཕྲན་སྣ་ཚོགས་ཕོགས་གཅིག་ཏུ་བྱས་པའི་སྐོར་ལ། རིན་པོ་ཆེ་བརྡར་བའི་གཟུངས། བསྐོར་བ་བྱ་བའི་གཟུངས། མཆོད་རྟེན་ བསྐོར་བའི་གཟུངས། ཡོན་ཡོངས་སུ་སོང་བའི་གཟུངས་གཉིས། ཕག་བྱ་བའི་གཟུངས། གོས་བརྒྱ་ཐོབ་པའི་གཟུངས། མི་དགའ་བར་བྱེད་ པའི་གཟུངས། འཕགས་པ་སན་རྣམ་པར་དག་པའི་གཟུངས། ངན་སོང་ཐམས་ཅད་ཡོངས་སུ་སོང་བའི་གཟུངས། SKRANཞི་བའི་ གཟུངས། མ་ཞུ་བའི་འབྱང་བའ་ི གཟུངས། སང་བ་ཐམས་ཅད་ཞ་ི བར་བྱེད་པའི་གཟུངས། སིག་པ་ཐམས་ཅད་ཞ་ི བར་བྱེདཔའི་གཟུངས། ཁོ་བ་བཞི་བར་བྱེད་པའི་གཟུངས། །ཁོས་པ་ཞི་བར་བྱེད་པའི་གཟུངས། ཚིག་བཙན་པའི་གཟུངས། བདག་སྲུང་བའི་གཟུངས། ཡིད་དུ་ འོང་བའི་གཟུངས། མགྲིན་པ་སན་པའི་གཟུངས། དོན་ཐམས་ཅད་འགྲུབ་པའི་གཟུངས། ལས་གྲུབ་པའི་གཟུངས། དུག་ཐམས་ཅད་ཞི་
བར་བྱེད་པའི་གཟུངས། བཅིངས་པ་ལས་གྲོལ་བའི་གཟུངས། བདུད་སྐྲག་བར་བྱེད་པའི་གཟུངས། རྨ་འབྱོར་བར་བྱེད་པའི་གཟུངས། མེའི་ཟུག་རྔུ་རབ་ཏུ་ཞ་ི བར་བྱེད་པའི་གཟུངས། མཁིས་པའི་ནད་སེལ་བར་བྱེད་བའི་གཟུངས། བད་ཀན་གི་ནད་སལེ ་བར་བྱེད་པའི་ གཟུངས། ཀ་ཡའ་ི ནད་སེལ་བར་བྱེད་པའི་གཟུངས། རིམས་དང་སྲོག་ཆགས་ཀིས་མི་ཚུགས་པའི་གཟུངས་རྣམས་ལ་འགྱུར་བྱང་མ་ འཁོད་པ། མཆིལ་མ། སྣབས། དྲི་ཆེན་། དྲི་ཆུ་རྣམས་སིན་པར་གཏང་བའི་གཟུངས། བ་མ་རྡོ་ར་ེ གདན་པས་མདོ་རྒྱུད་ནས་ཕྱུངས་ཏེ་ལོ་ ཙཱ་བ་བ་རིས་བསྒྱུར་བ་རྣམས་སོ། །འདི་རྣམས་སོན་གི་རྒྱུད་འབུམ་ཚོར་བྱུང་བ་བཞིན་གང་དུ་གཏོགས་མ་ཕེ་བར་ཕོགས་མཚུངས་སུ་ བཞག་པ་སྟེ། སོ་སོའི་རྣམ་དབྱེ་ཞིབ་པར་ཤསེ ་པ་ཞིག་འདོད་ན་སོ་སོའི་ཁུངས་ཀི་མདོ་རྒྱུད་གང་ཡིན་བཙལ་དགོས་སོ། །གཉིས་པ་བྱ་བ་ སིའི་རྒྱུད་ལ། རིགས་དྲུག་གི་ཚུལ་དང་དེ་དག་སོ་སོའི་སགས་སྒྲུབ་པའི་བྱ་བ་སོགས་གདམས་ངག་གི་ཚུལ་དུ་བསྟན་པ་དཔུང་བཟངས་ ཀིས་ཞུས་པའི་རྒྱུད་ལ་ལའེུ ་བཅུ་གཅིག་པ་(ཤོག་ལ་ེ་་118)བྱ་བའི་རྒྱུད་ཀ་ིདཀིལ་འཁོར་སུམ་སྟོང་ལྔ་བརྒྱ་པོ་ཐམས་ཅད་ཀ་ིསིའི་ཆ་ོ ག་སྟོན་པ་གསང་བ་སིའི་རྒྱུད་(ཤོག་ལ་ེ་་141)སྒྲུབ་པའི་སོད་པ་ལགེ ས་པར་སྟོན་པ་ལགེ ས་པར་གྲུབ་པར་བྱེད་པའི་རྒྱུད་ཆེན་པོ་ལས་ སྒྲུབ་པའི་ཐབས་རིམ་པར་ཕེ་བ་(ཤོག་ལ་ེ ་་168) ཏིང་ངེ་འཛིན་གི་སོད་པ་ཁད་པར་ཅན་སྟོན་ཕ་བསམ་གཏན་གི་རིམ་པར་ཕེ་བའི་རྒྱུད་ བསམ་གཏན་ཕི་མར་གྲགས་པ་(ཤོ་ཀ་ལྔ་བཅུ་ང་གསུམ། ཤོག་ལ་ེ ་་223)རྣམས་ཏེ་དེ་དག་ལ་འགྱུར་བྱང་མ་འཁོད་ཀང་། སོན་བསྟན་པ་ ས་དར་གི་དུས་སུ་བསྒྱུར་བ་ཡིན་ནོ། །ལྔ་བ་ཕུན་སུམ་ཚོགས་པའི་ཡན་ལག་ཏུ་བསོ་སྨོན་ཤིས་བརོད་ཀིས་སྐོར་ལ། འཕགས་པ་དགོངས་ བའི་རྒྱུད་ཀི་ཕྲེང་བ་ཆེན་པོ་བྱང་ཆུབ་སམེས་དཔའི་རྣམ་པར་ངེས་བ་ཆེན་པོ་བྨཱསྟན་པ་ལས།ནོར་བུ་ཆེན་པོ་རིན་པོ་ཆེ་ལ་མཁས་པ་ བསྟན་པ་ཡོངས་སུ་བསོ་བ་ཆེན་པོའི་རྒྱལ་པོ་ཞེས་བྱ་བ། ཁ་ཆེའི་མཁན་པོ་དར་ཀ་ར་དང་། ལོ་ཙཱ་བ་བནེ་ྡ དཔལ་འབྱོར་གིས་བསྒྱུར་བ་ ལས།རྒྱ་གར་གི་མཁན་པོ་བིད་ཀར་པྲ་བ་དང་།ལོ་ཙཱ་བ་བནེ་ྡདཔལ་བརགེ ས་ཀིས་བསྒྱུར་ཅིང་ཞུས་པ་(ཤོག་ལ་ེ་་226)འཕགས་པ་ ཡོངས་སུ་བསོ་བའི་རྒྱལ་པོ་སགས་དང་བཅས་པ་བམ་པོ་གཉིས་པ། པཎི་ཏ་བིད་ཀ་ར་ཕྲ་བ་དང་། ལོ་ཙཱ་བ་ཡེ་ཤསེ ་སིང་པོ་དང་དཔལ་ བརགེ ས་རཀི་ཏ་སོགས་ཀིས་བསྒྱུར་ཅིང་ཞུས་པ།གཞན་ཡང་མདོ་སགས་ཀི་བསོ་སྨོན་ཤིས་བརོད་ཀ་ིཚིགས་བཅད་ཅི་རིགས་པས་ མཐའ་བརྒྱན་པ་བཅས་བཞུགས་པ་ཡནི ་ནོ། །དེ་ལྟར་གསང་སགས་རྒྱུད་འབུམ་གི་སྐོར་རྣམས་རོགས་ནས། དེ་དག་ལས་གཟུངས་ཕྲན་ རྣམས་འགྲོ་ཕན་གི་ཆེད་ཕོགས་གཅིག་ཏུ་བཀོལ་བ། དེང་སངས་གཟུངས་འདུས་སུ་གྲགས་པ་ཚལ་པ་བཀའ་འགྱུར་གི་དཔ་ེ རྒྱུན་ལ་བྱུང་ བ་བཞིན་རྒྱུད་ཀི་གཤམ་ཉདི་དུ་བཀདོ་པ་ལ།གགེ ས་བམ་ཨེ་ཝཾ་གི་རྟགས་ཅན་གཉིས་བཞུགས་ཤིང་།གེགས་བམ་ཤི་གི་རྟགས་ཅན་ལ་ དུས་ཀི་འཁོར་ལོའི་རྒྱས་འགྲེལ་དྲི་མདེ ་འོད་ཅེས་བྱ་བ་ཤ་ོཀ་སྟོང་ཕྲག་བཅུ་གཉིས་པ་ལས་དབང་གི་ལའེུ འི་རྒྱས་འགྲལེ ་རོགས་སོ་ཡན་ བཞུགས་སོ། །གེགས་བམ་ལ་ཀིའི་རྟགས་ཅན་ལ། དེ་འཕྲོས་ཡ་ེ ཤསེ ་ལེའུའི་རྒྱས་འགྲལེ ་རོགས་སོ་ཡན་ཚང་བ་དང་། བཞུགས་བྱང་ དཀར་ཆག་དང་བཅས་པ་བཞུགས་ཤིང་། རྒྱས་འགྲལེ ་འདི་ཉིད་བསྟན་བཅསོ ་སུ་གཏོགས་ཀང་སགས་ཀི་ཚུལ་ཐམས་ཐད་ཀི་ངེས་ གསང་བ་ན་མེད་པ་དགྲོལ་བར་བྱེད་པའི་རྒྱུད་འགྲེལ་མ་ལུས་པའི་རྒྱལ་པོ་ལྟ་བུ་ཡིན་ཞིང། སྟོན་པ་ཉིད་ཀི་བཀའ་དང་མཚུངས་པར་ བཀུར་སྟི་བྱ་བའི་ཕིར་སོན་གི་མཁས་པ་དག་གིས་བཀོད་ལྟར་འདིར་ཡང་པར་དུ་བསྒྲུབས་པ་ཡིན་ནོ། དེ་ལྟར་པུ་སྟ་ཀ་བརྒྱ་ཕྲག་གི་ཕྲེང་ བ་མངོན་པར་གསལ་བ་བསྟན་འགྲོའི་ཕན་བདེའི་ར་ལག་མཆོག་ཏུ་སེ་དགེ་ལྷུན་གྲུབ་སྟེང་གི་ཆོས་གྲྭ་ཆེན་པོར་བཞུགས་པ་འདི་ལགས་ སོ།། །།འདིར་སྨྲས་པ། ཉེར་བརྒྱ་བོད་བའི་མི་བཟད་ཞུགས་ཀིས་གང་། །བསྟན་མཆོག་བ་མེད་མཐོ་རིས་གནས་ཟསོ ་ཚེ། །རྣམ་དཔྱོད་ རལ་པ་བརངས་པས་ལེགས་ལྡན་ཆོས།།གངའྒཱ ི་ལྷ་མོ་འཛིན་པའི་དབང་ཕྱུག་འདིས།།སེ་དགུའི་ལགེ ས་བྱས་རྒྱ་མཚོར་འཁིལ་པའི་ དབུང་། །རབ་དཀར་སིང་སྟོབས་ས་འཛིན་མནྡ་རས། །བསྒྲུབས་པའི་ངོ་མཚར་ལས་སེས་ཡོངས་འདུའི་ཕྲེང་། །མངོན་པར་རོད་པའི་
མཆོད་སོང་རབ་ཏུ་འབར།།ཐུབ་མཆགོ ་ཞལ་གི་ཆུ་སེས་ལས་ལྷུང་བའི།།བདུད་རིའི་ཟིལ་དངར་སྲིད་ན་བར་མེད་དུ།།སྤྲོ་བ་གཏན་པ་ མེད་པའི་མཆོད་སིན་མཁན་། །པར་ཞེས་ཡི་གེའི་གྲགས་པ་རབ་གསལ་བྱུང་། །ཆོས་ཀི་གྲུབ་ཆར་ཆེན་པོ་འདི་ཁུགས་པས། །ཆོས་ཀིས་ ཕོངས་པའི་དགོན་དུང་ཉམ་ངར་ཡང་། །ཆོས་ཀི་མྱུ་གུ་ཅ་ི ཡང་འཕལེ ་འགྱུར་བ། །ཆོས་ལས་བྱུང་བའི་རིགས་པས་ངེས་པ་ཡིན་། །སོན་ མེད་སྣང་བརྒྱ་ཆེན་འཛུམ་པ་འདིས། །ཕོགས་ཀི་བུ་མོའི་བཞིན་རས་རབ་མཛེས་ཀང་། །ལུས་མེད་སེར་བཅས་མག་ོ བོ་དུད་པ་ལ། །ངོ་ ཚའི་གནས་སྐབས་ཅི་ཡང་བྱིན་པར་གྱུར།།བདེ་བར་གཤགེ ས་པའི་བཀའ་གངས་ཅན་གི་བརྡས་དྲངས་པའི་ཕི་མོའི་ཚོགས་ཇི་སདེ་པ་ པར་དུ་བསྒྲུབས་པའི་ཚུལ་ལས་ཉེ་བར་བརམས་པའི་གཏམ་བཟང་པོ་བོ་ལྡན་མོས་པའི་ཀུན་ྡ ཡོངས་སུ་ཁ་བྱེ་བའ་ི ཟླ་འོད་གཞོན་ནུའ་ི འཁི་ཤིང་ལས་བཞུགས་བྱང་དཀར་ཆག་དངོས་ལེགས་པར་བཤད་པའི་ཡལ་འདབ་སྟ་ེབཞི་པའོ།།།།ད་ེལྟར་བད་ེབར་གཤགེ ས་པའི་ གསུང་རབ་རིན་པོ་ཆེ་གངས་ཅན་གི་ལྗོངས་འདིར་འགྱུར་རོ་ཅོག་ལས་དེང་སང་ཇི་ཙམ་བཞུགས་བ་པར་དུ་བསྒྲུབས་པའི་ཚུལ་ལས་ཉེ་ བར་བརམས་ཏེ་ལགེས་པར་བཤད་པ་སྐབས་ལྔ་ཡི་བདག་ཉདི་ཅན་འདི་ནི།བསོད་ན་མས་མངོན་པར་འདུ་བྱེད་པའི་ཕྲིན་ལས་རྒྱ་ཆེན་ པོ་འདི་གང་གིས་བསྐྲུན་པར་མཛད་པ། མིའི་དབང་པོ་ཆོས་བཞིན་དུ་ས་སོང་བ་བསྟན་པ་ཚེ་རིང་ཉིད་ཀི་བཀའ་སྩལ་པ་ལྷུར་བངས་ཏེ། ཀརྨ་བསྟན་པའི་ཉིན་བྱེད་གཙུག་ལག་ཆོས་ཀི་སྣང་བ་ཞེས་བགི་བས། བདག་ཅག་གི་སྟོན་པ་རྣམ་འདྲེན་ཤཀའི་དབང་པོ་དགོངས་པ་ཞི་ དབྱིངས་སུ་མནལ་བའི་ཚུལ་བསྟན་ནས་བགྲང་བྱ་ཉིས་སྟོང་དྲུག་བརྒྱ་བཅུ་གསུམ་འདས་པ། ཆུ་མོ་གང་གི་ལོ་གྲོ་བཞིན་་གི་ཟླ་བའི་ དཀར་ཕོགས་ཀི་དུས་ཚེས་བཟང་པོར། སེ་བཞི་དགེ་བཅུའ་ི དཔལ་འབྱོར་མངོན་པར་མཐོ་བའི་རྒྱལ་ཁབ་ཆེན་པོ་ཉིད་དུ་བིས་པ་དགེ་ ལགེ ས་སུ་གྱུར་ཅིག།།།ཤུ་བ་མ་སྟུ་སརྦ་ཛ་ག་ཏཱཾ།།།།
མ་ཅིག་ལབ་ཀྱི་སྒྲོལ་མ་
ངོ་སྤྲོད་མདོར་བསྡུས།
མ་ཅིག་ལབ་ཀྱི་སྒྲོན་མ་ནི་སྤྱི་ལོའི་དུས་རབས་བཅུ་གཅིག་པའི་དུས་དཀྱིལ་ནས་དུས་རབས་བཅུ་གཉིས་པའི་དུས་དཀྱིལ་བར་ཙམ་དུ་འཚོ་ཞིང་བཞེས་པའི་བོད་རིགས་བུད་མེད་རིག་པའི་གནས་ཆེན་སྤྱི་དང་བྱེ་བྲག་ནང་དོན་རིག་པར་མཐར་ཕྱིན་པའི་ཤེས་རབ་ཅན་ཁྱད་དུ་འཕགས་པ་ཞིག་དང་།  ད་དུང་ཁོང་ནི་ཁ་བ་རི་པའི་ལོ་རྒྱུས་གར་སྟེགས་ཐོག་ཐོན་པའི་བུད་མེད་མཁས་གྲུབ་གཉིས་ལྡན་གྱི་ཁྱད་དུ་འཕགས་པ་ཞིག་ཡིན་ལ་བུད་མེད་གྲགས་ཅན་མི་སྣ་ཞིག་ཀྱང་ཡིན།
ལོ་རྒྱུས།
མ་གཅིག་ལབ་སྒྲོན་འདི་ཉིད་དགུང་ལོ་བཅུ་གསུམ་གྱི་དུས་སུ་ཡུམ་འདས་པ་དང་། དགུང་ལོ་བཅུ་དྲུག་གི་དུས་སུ་ཡབ་འདས་པ། དགུང་ལོ་ཉི་ཤུའི་དུས་སུ་ཨ་ལྕེ་སྟོན་མཚོ་རིན་ཆེན་འབུམ་ཡང་སྐུ་ཚེ་མ་ཟིན་པ་སོགས་གོད་ཆག་ཆེན་པོ་གཅིག་ཐོག་ཉིས་བརྩེགས་ཀྱིས་སྐུ་ངལ་ཧ་ཅང་ཆེན་པོ་བྱུང་ན་ཡང་། མ་གཅིག་གིས་ཡི་གེ་འབྲི་ཀློག་སོགས་རིག་གནས་ལ་སྦྱང་བརྩོན་མཛད་རྒྱུར་ཕྱིར་བཤོལ་ནེབ་ནུར་མཛད་མེད་ལ། ཐུགས་རྣོ་བ་དང་ཀློག་ལ་མཁས་པས་གཞོན་ནུ་མའི་དུས་སུ་གྲྭ་པ་མངོན་ཤེས་ཅན་ཞེས་བྱ་བའི་དྲུང་དུ་ཤེས་རབ་ཀྱི་ཕ་རོལ་དུ་ཕྱིན་པ་བརྒྱད་སྟོང་པ་ཀློག་མཁན་ཡུན་རིང་མཛད་ཅིང་། ཤེར་ཕྱིན་ཁོ་ན་ཡང་ཚར་དུ་མ་བཀླགས་པར་མཛད་པས་སྟོང་ཉིད་ཀྱི་ལྟ་བ་ཐུགས་ལ་འཁྲུངས་པ་སོགས་མ་གཅིག་འདི་ནི་གཞི་མ་ཉིད་ནས་སྐྱེས་སྦྱངས་ཀྱི་ཡོན་ཏན་མཆོག་ཏུ་མངའ་བ་ཞིག་བྱུང་ཡོད། སྐུའི་ན་ཚོད་དདར་ལ་དྲགས་པའི་ཚེ་གཅེར་གརོང་པ་ཐོད་པ་འབའ་རེ་བྱ་བའམ། མཚན་གཞན་ལ་བྷ་ཏྲ་ཡར་འབོད་པ་ཞིག་དང་འཇིག་རྟེན་མཐུན་འཇུག་ཏུ་གྱུར་པ་དང་། ཁོང་གཉིས་ལ་སྲས་དང་སྲས་མོ་ཇི་ཙམ་བྱུང་མིན་ཐད་ལ་ལོ་རྒྱུས་ཐོག་བརྗོད་ཚུལ་གཅིག་མཐུན་མིན་འདུག མ་གཅིག་གིས་སྔ་རྗེས་སུ་གྲྭ་པ་མངོན་ཤེས་ཅན་དང་། ཞྭ་དམར་བ། སྦས་སྟོན། ཡར་ཐིང་པ། ཕ་དམ་པ་སངས་རྒྱས། སྐྱོ་སྟོན་བསོད་ནམས་བླ་མ་སོགས་མཁས་གྲུབ་དུ་མ་བལ་མར་བསྟེན་པ་དང་། དབུས་གཙང་ཁམས་གསུམ་གྱི་གཅིག་ཏུ་མ་ངེས་པའི་གནས་དུ་མ་དང་། ལྷག་པར་བོད་ཡུལ་ལྷོ་ཕྱོགས་ཀྱི་ཡུལ་གྲུའི་ནང་ཚན་ཟངས་རི་ཁང་དམར་བཅས་སུ་སྐུ་ཚེ་དང་སྒྲུབ་པ་མཉམ་པའི་རྣམ་པར་ཐར་བ་དང་ལྷུར་བཞེས་མཛད་ཡོད། མ་གཅིག་འདི་བཞེན་རིགས་ལམ་སྤྱི་དང་ལྷག་པར་དུ་ཕར་ཕྱིན་གྱི་གཞུང་ལུགས་ལ་མཁས་པའི་གྲྭ་ཐོག་ཆོད་པ་ཞིག་བྱུང་ཡོད།
མཛད་རྗེས།
གང་དེ་ནི་མཁས་པ་རྣམས་དང་རིགས་ལམ་རྩོད་པ་ལ་མཆོག་ཏུ་དགྱེས་པའི་ཤེས་རབ་ཅན་མ་ཞིག་ཡིན་པས་རྟག་པར་ཕར་མཁས་པའི་མདུན་སར་རྩོད་ལ་བྱོན་པ་དང་། ཚུར་རྩོད་དུ་བྱུང་བ་ལ་རྩོད་པའི་དམ་བཅའ་འཇོག་པར་ཐུགས་རབ་གཞོལ་བ་བཅས་ལུང་དང་རིགས་པའི་སྒོ་ནས་འཁོར་འདས་ཀྱི་དངོས་པོའི་གནས་ལུགས་གཏན་ལ་འབེབས་པའི་ཐབས་ཚུལ་ལྷུར་བཞེས་མཛད་ཀྱི་ཡོད་པ་ནི་མ་གཅིག་གི་ཐུན་མོང་མ་ཡིན་པ་མཛད་པ་ཞིག་ཡིན།  ཁོང་གི་མཛད་པ་མཐའ་དག་གི་ནང་ནས་ཆེས་མངོན་པར་གསལ་བའི་མཛད་རྗེས་ནི་གསར་གཏོད་ཀྱི་རང་བཞིན་ལྡན་པའི་སྒོ་ནས་གཅོད་ཀྱི་གཞུང་ལུགས་བརྩམས་པ་མ་ཟད་དེ་དར་སྤེལ་ཆེས་ཆེར་མཛད་པ་དེ་ཡིན་ལ། སློབ་མའི་ཚོགས་རྒྱ་ཆེར་བསྐྱངས་ནས་གངས་ལྗོངས་ཡུལ་གྲུ་ཀུན་ཏུ་གཅོད་ཀྱི་ལག་ལེན་ས་ཁྱབ་རྡོ་དར་དུ་གྱུར་པས་མ་ཚད། བལ་བོའི་ཡུལ་དང་རྒྱ་གར་གྱི་ཡུལ་ནས་མ་གཅིག་གི་དྲུང་དུ་གཅོད་ཀྱི་གདམས་པ་ཞུ་བར་ཡོང་མཁན་ནི་པད་མའི་ཚུལ་ལ་བུང་བ་འདུ་བའི་ངང་ཚུལ་དང་འདྲ་བར་བྱུང་ཡོད་ལ། རྒྱ་བལ་གྱི་ཡུལ་དུའང་མ་གཅིག་གི་གཅོད་ཀྱི་གཞུང་ལུགས་ཁྱབ་སྤེལ་བྱུང་ཡོད། མ་གཅིག་གིས་གཅོད་ཀྱི་གཞུང་ལུགས་ཀྱིས་མཚོན་པའི་ཆོས་བཀའ་རྣམས་སྤེལ་བའི་ཐོག་མའི་དུས་སྐབས་ལ་བོད་ཡུལ་གྱི་མཁས་པ་དག་གིས་ཀྱང་མ་གཅིག་ལ་ཚོད་བགམ་པའི་སླད་དུ་རྩོད་པ་བྱས་པའི་ཚུལ་གོང་དུ་སྨོས་མ་ཐག་པ་ལྟར་ཡིན་ལ། རྒྱ་གར་གཡྀ་ཡུལ་ནས་ཀྱང་རྩོད་པ་བྱེད་མཁན་གཅིག་མཇུག་གཉིས་མཐུད་དུ་བྱུང་བ་ལ་མ་གཅིག་གླགས་མ་རྙེད་པར་བུས་པ་ཆེ་ལ་མཁས་ཤིང་གྲུབ་པ་བརྙེས་པར་གྲགས་པའི་རྒྱ་གར་གྱི་རྣལ་འབྱོར་པ་དག་ཀྱང་མ་གཅིག་གིས་ཆོས་ཀྱི་རྩོད་པས་ཕམ་པར་མཛད་པ་དང་། ཕྱོགས་མཚུངས་སྐྱེ་བོ་དུ་མ་འདུས་པའི་ཚོགས་ལ་གཅོད་ཀྱི་གཞུང་ལུགས་བཀའ་ཚོམ་ཆེན་མོ་དང་། མ་གཅིག་རང་ཉིད་ཀྱི་ཐུགས་ལ་འཁྲུངས་པའི་མྱོང་ཚོས་སོགས་བསྟན་པར་མཛད་ཡོད་ལ། ཐུགས་ལ་འཁྲུངས་པའི་མྱོང་ཆོས་ཟེར་བ་དེ་ནི་མ་གཅིག་རང་ཉིད་ཀྱི་ཐུགས་རྒྱུད་ལ་འཁྲུངས་པའི་ཉམས་རྟོགས་ཀྱི་གདམས་པ་སྟེ་མ་གཅིག་ཉིད་ཀྱིས་མཛད་པའི་གཅོད་ཀྱི་གཞུང་ལུགས་ཡིན།
བརྩམས་ཆོས།
གང་དེས་བརྩམས་པར་མཛད་པའི་བསྟན་བཅོས་ཀྱི་གཞུང་ལུགས་ནི་<<གཅོད་གཞུང་བཀའ་ཚོམ་ཆེན་མོ>>དང་།<<ཡང་རྩོམ>><<ཉིང་རྩོམ>><<ལེའུ་ལག>> <<གནས་ཐེམ>><<ཁོང་རྒོལ>><<གསང་བ་བརྡ་ཆོས>><<ལ་བཟླས་སྐོར་གསུམ>><<གཞི་ལམ་དདུ་སློང་བ>><<ཁྱད་པར་གྱི་མན་ངག>>དང་བཅུ་བཅས་ཡོད།   དེ་མིན་བཀའ་རྩོམ་ཡང་དུ་ཡོད་པར་གྲགས།
དུལ་མོ་མོ་བཀྲ་ཤིས་འོད་ཟེར་
དེ་ལྟའི་དམ་པ་འདི་ཉིད་ཀྱི་འཁྲུངས་འདས་ཀྱི་ལོ་ཚིགས་གསལ་པོ་ངེས་དཀའ་ཡང་ཕྱོགས་ཙམ་ཤེས་ཐུབ་པ་ནི་རབ་བྱུང་བརྒྱད་པའི་ཆུ་སྟག་ལོ་༡༤༨༢ལོར་སྐུ་ཞི་བར་གཤེགས་པའི་རྒྱལ་ཚབ་དཔལ་འབྱོར་དོན་གྲུབ་ལས་བསྙེན་རྫོགས་བསྒྲུབ་པ་ཡིན་པས་ན་ངེས་པར་དུ་འདིའི་ཡར་སྔོན་དུ་སྐུ་འཁྲུངས་དགོས་ལ། དེ་ལྟར་རབ་བྱུང་དགུ་པའི་མེ་ཡོས་ཕྱི་ལོ་ ༡༥༠༧ ལོར་སྐུ་འཁྲུངས་པའི་རྗེ་མི་བསྐྱོད་རྡོ་རྗེ་དེ་ཉིད་དགུང་ལོ་བཅོ་ལྔར་ལོན་སྐབས་ཀྱི་སྤྱི་ལོ་༡༥༢༢ལོར་ཕན་ཚུན་མཇལ་བར་གསལ་བས་འདི་ཙམ་ནས་དགུང་ལོ་ལྔ་བཅུ་ཡས་མས་སུ་ཕེབས་ཡོད་པར་འདྲ་བ་ལ།   གསེར་ཕྲེང་དུ་འཁོད་པའི་ཁོང་གི་རྣམ་ཐར་ལྟར་ན་སྐུ་ཚེ་སྨད་དུ་གཙོ་བོར་ཟུར་མང་དང་ཀརྨ་སོགས་སུ་ཆོས་འཁོར་བསྐོར་བར་གསལ་བ་དང་།  ཁོང་གི་བརྩམ་ཆོས་དག་གི་ལོ་ཚིགས་ཀྱང་སྤྱི་ལོ་གང་གི་ལོར་མཛད་པ་ཧ་ཅང་གསལ་པོ་རང་མིན་ཡང་ཚོད་དཔག་བྱས་ན།  རབ་བྱུང་བརྒྱད་པ་དང་རབ་བྱུང་དགུ་པའི་བར་སྟེ་སྤྱི་ལོ་༡༤༤༧ལོ་དང་༡༥༠༧ལོའི་བར་དུ་བྱོན་པ་ནི་གསལ་བོར་ཤེས་ཐུབ།  ཁོང་གིས་མཛད་པའི་ཐེག་པ་ཆེན་པོ་རྒྱུད་བླ་མའི་བསྟན་བཅོས་ཀྱི་འགྲེལ་པ་གསལ་བ་ཉི་མའི་སྙིང་པོ་ཞེས་བྱ་བ་བཞུགས་སོ་ཞེས་པ་མཛད་བྱང་དུ་“ཅེས་པ་འདི། སའི་སྟེང་ན་འགྲན་ཟླ་ཐམས་ཅད་དང་བྲལ་བ་ཀརྨ་པ་ཆོས་གྲགས་རྒྱ་མཚོའི་བཀའ་དྲིན་ལ་བརྟེན་ནས། རང་དང་གཞན་གྱི་གྲུབ་པའི་མཐའ་རྒྱ་མཚོ་ལྟ་བུ་སྨྲ་བ་ལ་མི་འཇིགས་པའི་སྤོབས་པ་ཐོབ་པ་ཡུལ་བྱང་ཕྱོགས་ཀྱི་རྒྱུད་དུ་བྱུང་བ། བླ་མ་བཀྲ་ཤིས་འོད་ཟེར་ཞེས་བྱ་བས་རྩ་བའི་སྒྱུར་བྱེད་ཅེས་པ་གཞུང་དང་། རང་བྱུང་རྡོ་རྗེས་མཛད་པའི་བསྡུས་དོན་དང་སྦྱར་ནས་དཀའ་བའི་གནས་རྣམས་ལ་འགྲེལ་པའང་ཅུང་ཟད་ཙམ་རེ་མཛད་པའོ། །ས་མོ་ཕག་གི་ལོ་སྟོན་ཟླ་དང་པོའི་ཡར་ངོའི་ཚེས་གྲངས་བཟང་པོ་ལ་ལ་རྩ་རྡོ་རྗེའི་གདན་དུ་སྦྱར་བའི་ཡི་གེ་པ་ནི་འོད་ཟེར་བཟང་པོའོ། །བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །”ཅེས་འཁོད་པ་འདི་ནི་རབ་བྱུང་བརྒྱད་པ་དང་དགུ་པའི་ས་ཕག་གང་རུང་ཡིན་དགོས་པ་ལ་སྔ་མ་ལྟར་ན་༡༤༧༩ལོ་དང་ཕྱི་མ་ལྟར་ན་༡༥༣༩ལོར་ཡིན་དགོས་སོ། ། དེ་བཞིན་དུ་བྱང་ཆུབ་སེམས་དཔའི་སྡོམ་པ་ཉི་ཤུ་པའི་འགྲེལ་པ་བཞུགས་སོ་ཞེས་པ་མཛད་བྱང་དུ“ཅེས་པ་འདི་བླ་མ་བཀྲ་ཤིས་འོད་ཟེར་བས་མེ་ཕོ་ཁྱིའི་ལོ་སྟོན་ཟླ་དང་པོའི་ཡར་ཚེས་བཟང་པོ་ལ་བདེ་ལྡན་ཞེས་བྱ་བའི་རི་ཁྲོད་དུ་སྦྱར་བ། བཀྲ་ཤིས་དཔལ་འབར་འཛམ་གླིང་རྒྱན་གྱུར་གུ །”ཞེས་འཁོད་པ་འདི་ཡང་རབ་བྱུང་བརྒྱད་པ་དང་དགུ་པའི་མེ་ཁྱི་གང་རུང་ཡིན་དགོས་པ་ལ་སྔ་མ་ལྟར་ན་༡༤༦༧ལོ་དང་ཕྱི་མ་ལྟར་ན་༡༥༢༧ལོར་ཡིན་དགོས་སོ། །
གཞན་ཡང་དགའ་ལྡན་ལྷའི་མདོ་བཞུགས་པ་ལགས་སོ་ཞེས་པ་མཛད་བྱང་དུ་“ཅེས་པ་འདི་བླ་མ་བཀྲ་ཤིས་འོད་ཟེར་གྱིས། སྟག་ལོ་ཆོ་འཕྲུལ་ཆེན་པོའི་ཚེས་གཅིག་གི་ཉིན་གདན་ས་ཆེན་པོ་དཔལ་གྱི་ཀརྨའི་བྱམས་ཆེན་གྱི་སྐུ་ལ། ཀ་ཤི་ཀའི་རས་དང་མཆོད་རྫས་ཕུལ་བའི་དུས་མཛད་པའོ། །”ཞེས་པའི་སྟག་ལོ་དང་འདིར་རྗེ་བཙུན་རྡོ་རྗེ་རྣལ་འབྱོར་མའི་སྒྲུབ་ཐབས་གསང་ཆེན་མཆོག་གི་མྱུར་ལམ་གསལ་བར་འདྲེན་པའི་རྣམ་པར་བཤད་པ་བཞུགས་པ་ལགས་སོ་“ཞེས་པ་མཛད་བྱང་བྱང་དུ་སློབ་མ་རྗེས་འཛིན་དབང་བསྐུར་ཆོ་ག་རྣམས། །ཐམས་ཅད་མཁྱེན་པ་མཐོང་བ་དོན་ལྡན་གྱིས། །མཛད་པའི་གཞུང་དང་ས་་བཅད་སྦྱར་བྱས་ནས། །གོ་བདེ་ཉུང་ངུའི་ངག་གིས་བཤད་པ་འདི། །དཔོན་ཡིག་བཙུན་པ་བློ་གྲོས་བཟང་པོ་ཡིས། །ཐག་རིང་ཡུལ་ནས་ཤོག་བུ་དང་བཅས་ཏེ། །འདི་ལྟར་གྱིས་ཞེས་བསྐུལ་བ་ལ་བརྟེན་ནས། །བླ་མ་བཀྲ་ཤིས་འོད་ཟེར་ཞེས་པས་སྦྱར། །ཆོས་ཚུལ་ཟབ་མོ་རྨད་དུ་བྱུང་བ་འདི། །གངས་རིའི་ཁྲོད་ཀྱི་ཡུལ་ལྗོངས་ནས་བཟུང་སྟེ། །རྒྱ་ནག་རྒྱ་མཚོ་ཆེན་པོར་ཐུག་གི་བར། །མཆོག་ཏུ་དར་ཞིང་ཡུན་རིང་གནས་གྱུར་ཅིག །ཅེས་པ་འདི། ལུག་ལོ་ཟླ་བ་ལྔ་པ་ལ། ལ་རྩ་དགོན་གསར་དུ་བྲིས་པའི་ཡི་གེ་པ་ནི། གསང་སྔགས་རྙིང་མའི་རིན་ཆེན་འོད་ཟེར་བགྱིས་སོ། །”ཞེས་པའི་ལུག་ལོ། །རྫོགས་རིམ་རླུང་སེམས་གཉིས་མེད་ཀྱི་གདམས་ངག་བཞུགས་སོ་ཞེས་པ་མཛད་བྱང་དུ་“ཅེས་པ་འདི། ཀརྨ་ཏཱའི་སིདྷུ་རིན་པོ་ཆེ་བསོད་ནམས་རྣམ་པར་རྒྱལ་བ་དཔལ་བཟང་པོའི་བཀའ་ལུང་གིས་བསྐུལ་བ་ལ་བརྟེན་ནས། སྤྲུལ་པའི་སྐུ་མཆོག་བླ་མ་བཀྲ་ཤིས་འོད་ཟེར་གྱི་གདན་ས་ཆེན་པོ་དཔལ་གྱི་ཀརྨར་སྟག་ལོ་ཟླ་བ་དང་པོར་སྦྱར་བ། བཀྲ་ཤིས་དཔལ་འབར་འཛམ་གླིང་རྒྱན་མཆོག་ཤོག །ཡི་གེ་པ་ནི་ཤཱཀྱའི་དགེ་ཚུལ་པཎྜཻ་ས་མུ་དྲས་བགྱིས་སོ། །”ཞེས་པའི་སྟག་ལོ། འདིར་དཔལ་འཁོར་ལོ་བདེ་མཆོག་གི་མངོན་དཀྱིལ་བཞུགས་སོ་“ཅེས་པ་འདི་ཆོས་ཀྱི་རྗེ་རིན་པོ་ཆེ་ཐམས་ཅད་མཁྱེན་པ་ཀརྨ་པ་ཆོས་གྲགས་རྒྱ་མཚོའི་བཀའ་དྲིན་ལ་བརྟེན་ནས་མདོ་སྔགས་གཞུང་ལུགས་རྒྱ་མཚོ་ལྟ་བུ་སྨྲ་བ་ལ་མི་འཇིགས་པའི་སྤོབས་པ་ཐོབ་པ་ཡུལ་བྱང་ཕྱོགས་ཀྱི་རྒྱུད་དུ་བྱུང་བ། བླ་མ་དམ་པ་བཀྲ་ཤིས་འོད་ཟེར་ཞེས་བྱ་བས། ཐམས་ཅད་མཁྱེན་པ་རང་བྱུང་རྡོ་རྗེའི་གསུང་ཇི་ལྟ་བ་བཞིན་དུ་བྱི་བ་ལོ། ཟླ་བ་ལྔ་པའི་ཡར་ཚེས་བཟང་པོ་ལ་ཟུར་དགོན་དུ་བྲིས་པའི་ཡི་གེ་པ་ནི། གསང་སྔགས་རྙིང་མ་པ་འོད་ཟེར་བཀྲ་ཤིས་སོ།”ཞེས་པའི་བྱི་ལོ་སོགས་ནི་ལོ་ཁམས་མི་གསལ་བས་སྤྱི་ལོ་གང་ཡིན་མི་གསལ་ཞིང་། །ཕལ་ཆེར་ནི་རབ་བྱུང་བརྒྱད་པའི་སྨད་དང་དགུ་པའི་ནང་ནས་ཡིན་དགོས་སོ། །
མཁན་ཆེན་ཐུབ་བསྟན་རྒྱལ་མཚན་
མདོ་སྔགས་རིག་གནས་དང་བཅས་པ་ལ་མཁྱེན་རབ་ཕུལ་དུ་ཕྱིན་པའི་མཁན་ཆེན་རྡོ་རྗེ་འཆང་ཐུབ་བསྟན་རྒྱལ་མཚན་མཆོག་གི་སྐུ་ཚེའི་མཛད་རྣམ་སྒྲོ་སྐུར་དང་བྲལ་བའི་སྒོ་ནས་མདོར་བསྡུས་པ་ཙམ་ཞུས་ན། དེ་ཡང་ཐོག་མར་ཁོང་སྐུ་བལྟམས་པའི་ཡུལ་ནི། བྱང་ཕྱོགས་ཁ་བ་ཅན་གྱི་ནང་ཚན་མདོ་སྨད་སྤོ་ལུ་རི་རྩིབ་གྲོང་། ཧོར་རྟ་རྒྱུགས་ཚང་གི་ཡབ་ཚེ་རིང་དབང་ཕྱུག་དང་། ཡུམ་བཀྲ་ཤིས་མཚོ་གཉིས་ལས་སྤྱི་ལོ་༡༩༣༥ལོ་སྐུ་འཁྲུངས་ཤིང་མཚན་བཀྲ་ཤིས་རྣམ་རྒྱལ་ཞེས་གསོལ། ཆུང་དུས་ནས་དད་པ་དང་། སྙིང་རྗེ།  སྐྱེས་སྟོབས་ཀྱི་ཤེས་རབ་སོགས་གཞན་དང་མི་འདྲ་བའི་ཁྱད་ཆོས་ལྡན་པའི་བྱིས་པ་ཞིག་ཡིན་ལ། དཔེར་ན།  དགུང་གྲང་བདུན་ཙམ་ལ་སླེབས་སྐབས།  ཀ་ཐོག་སི་ཏུ་རིན་པོ་ཆེའི་ཞལ་མཇལ་དུས།  མ་བཅོས་དད་པའི་ཀློང་ནས་ཡུན་རིང་ལ་སྤྱན་ཆབ་བསིལ་བས་སྐྱེ་བོ་མང་པོ་ངོ་མཚར་སྐྱེས་སོ། །
དེ་ནས་ལོ་ན་བརྒྱད་ལོན་སྐབས་སྤོ་ལུ་དགོན་པའི་སྤྲུལ་སྐུ་ཀུན་དགའ་འཕྲིན་ལས་ཀྱི་མདུན་དུ་སློབ་གཉེར་གནང་སར་ཕེབས། ནུབ་མོ་དེར་སྤྲུལ་སྐུས་སྤྲེའུ་ལྕགས་སྟག་ཅན་ཞིག་ཁོང་ལ་གཏད་པ་རྨིས་པ་སོགས་ངོ་མཚར་བའི་རྟགས་མཚན་མང་པོ་བྱུང་།  སྤྲུལ་སྐུ་ཡི་མདུན་ནས་འཇམ་དཔལ་བསྟོད་སྒྲུབ་སོགས་རྒྱུན་འདོན་གྱི་ཆོས་སྤྱོད་རྣམས་སྦྱངས་ནས། ཉིན་རེར་ཡིག་ལྡེབ་ལྔ་རེ་ཙམ་བློ་ལ་བཟུང་བས།  དགོན་པའི་འདུལ་འཛིན་པ་རྣམས་ཀྱིས་ལོ་ན་ཆུང་བའི་བྱིས་པ་དེ་ནི་ཐུགས་རིག་ཤིན་ཏུ་རྣོ་བའི་ཚད་དུ་གླེང་།  དེ་ནས་དགུང་གྲངས་བཅུ་ལོན་སྐབས་སྤྲུལ་སྐུའི་མདུན་ནས་དགེ་ཚུལ་གྱི་སྡོམ་པ་བཞེས།  ཐུབ་བསྟན་རྒྱལ་མཚན་ཞེས་མཚན་གྱི་ཅོད་པན་གསོལ་བ་ནས་བཟུང་།  དགེ་ཚུལ་གྱི་དགག་སྒྲུབ་ཀྱི་བསླབ་བྱ་རྣམས་ལ་རང་གི་མིག་འབྲས་ལྟར་དུ་བསྲུངས་སོ། །དེ་ནས་དགུང་ལོ་བཅུ་དྲུག་གི་སྐབས་ལ་མདོ་སྨད་བསྟན་པའི་ཆུ་མགོ་ཆེན་པོ་གསང་ཆེན་སྔ་འགྱུར་བའི་གདན་ས་ཆེན་པོ་དྲུག་གི་ཡ་གྱལ་ཀ་ཐོག་རྡོ་རྗེ་གདན་གྱི་ཆོས་གྲྭ་རུ་ཞུགས་ནས།  མཁན་པོ་ཨ་ཤེར་སོགས་ཀྱི་མདུན་ནས་རིག་པའི་གནས་ལྔ་ལ་གསོན་པ་མཛད། འགྲན་ཟླ་བྲལ་བའི་བརྩོན་འགྲུས་བསྐྱེད་དེ་རིགས་སྨྲ་བ་བརྒྱ་ཕྲག་མང་པོའི་དབུས་སུ་གོ་བ་དང་རིག་པ་བརྩོན་འགྲུས་སོགས་ཕུལ་བྱུང་གི་གྲས་སུ་སླེབས་པས།  མཁན་པོས་ཚོགས་ཐོག་ནས་བསྟོད་བསྔགས་དང་གཟེངས་བསྟོད་ལན་མང་ བྱས་མྱོང་།  དེ་ནས་དགུང་གྲངས་ཉེར་གཅིག་གི་སྐབས་ལ།  མཁན་པོ་དགེ་འདུན་འཕེལ་རྒྱས་ཀྱི་མདུན་ནས་དགེ་སློང་གི་སྡོམ་པ་ཞུས་ནས། སྔར་རབ་བྱུང་གི་མཚན་ཐུབ་བསྟན་རྒྱལ་མཚན་ཞེས་པའི་མཚན་གྱི་ཟུར་དུ་དཔལ་བཟང་ཞེས་པའི་ཚིག་འབྲུ་གཉིས་བསྣན་མཛད།  དེ་ནས་ཀ་ཐོག་ལ་སྒྲ་ཙནྡྲ་པའི་བཤད་རྒྱུན་མེད་པས་མཁྱེན་སྤྲུལ་ཆོས་ཀྱི་བློ་གྲོས་ཀྱི་བཀའ་ལྟར་རྫོང་སར་བཤད་གྲྭའི་མཁན་པོ་རྣམ་རྒྱལ་བཟང་པོའི་མདུན་དུ།  ཐུབ་བསྟན་རྒྱལ་མཚན་དང་། ཁྲོ་རུ་ཚེ་རྣམ།  ཉག་རོང་པདྨ་རང་གྲོལ་གསུམ་ཆེད་དུ་ཀ་ཐོག་དགོན་གཞུང་ནས་མངགས་ནས་སྒྲ་གཞུང་ཆ་ཚང་གསན་པར་མཛད།  དེ་ནས་ཀ་ཐོག་རྒྱུད་སྡེ་ཁང་དུ་ལོ་བཞི།  རིག་གནས་ཁང་དུ་ལོ་གཅིག་བཅས་ལ་དཔྱད་གསུམ་རྣམ་པར་དག་པའི་སྒོ་ནས་གསན་པ་ཚུལ་བཞིན་དུ་མཛད།  དེ་ནས་ལོ་ལྔ་ཡི་རྗེས་སུ་སི་ཏུ་རིན་པོ་ཆེ་ལྷ་ས་ལ་བྱོན་དུས། སྡེ་དགེ་ནས་ཕྱིར་གསུང་འཕྲིན་སྐུར་ནས་ད་ལོ་སྤོ་ལུ་བཀྲ་རྣམ་རང་ཡུལ་ལ་མ་མངགས་རྒྱུད་སྡེ་ཁང་དུ་སྐྱོར་དཔོན་བསྐོ་དགོས་གསུངས་ཡོད་པ་ལྟར།  སྐྱོར་དཔོན་ཆེ་བའི་འགན་ཡོད་པ་གཏན་ཁེལ་བྱས།  དེ་ནས་རང་ཡུལ་ནས་ཨ་ཁུ་བསུ་་སར་སླེབས་ནས་མ་རྒན་ན་ཚ་ཆེ་བས་ངེས་པར་དུ་རང་ཡུལ་ལ་འགྲོ་དགོས་གསུངས།  མཁན་པོའི་མདུན་ནས་དགོངས་པ་ཞུས།  མཁན་པོ་ལ་བདག་གི་དལ་བའི་ལུས་རྟེན་འདི་ཉིད་ཇི་སྲིད་འཚོ་བའི་བར་དུ་དམ་པའི་ཆོས་ལ་ཐོས་བསམ་སྒོམ་གསུམ་འབའ་ཞིག་གིས་དུས་འདའ་བ་ལས་བག་མེད་རྣམ་གཡེང་གིས་མི་ཚེ་སྐྱེལ་བ་མི་བྱའོ། །ཞེས་འགྲན་ཟླ་བྲལ་བའི་དམ་བཅས་ནས་རང་ཡུལ་དུ་བྱོན་པའོ། །དེ་ནས་ཟླ་བ་ཁ་ཤས་ཙམ་རང་ཡུལ་ལ་བསྡད་ནས་དེ་མཚམས་སུ་གསེར་ལྗོངས་ཨ་པད་ཀྱི་མདུན་དུ་སོང་ནས་རོང་སྟོན་དང་གོ་རམས་སོགས་ཀྱི་གཞུང་ལུགས་མང་པོར་སྦྱངས།  མཁན་ཨ་པད་ལྷ་ས་ལ་བྱོན་ཁར་སྐྱོར་དཔོན་ཆེ་བའི་མཚན་གསོལ་ནས།  ལོ་གསུམ་གྱི་རིང་ལ་གསེར་ལྗོངས་བཤད་གྲྭ་ནང་ནས་ཆོས་ཁྲིད་གནང་།  དེ་ལྟར་གསར་རྙིང་གི་གདན་ས་ཆེན་པོ་གཉིས་ནས་ཐུན་མོང་དང་ཐུན་མིན་གྱི་རིག་གཞུང་ལ་གསན་བསམ་རྒྱ་ཆེར་མཛད་དོ། །ཡང་ས་དགེ་བཀའ་རྙིང་གི་དགེ་བའི་གཤེས་གཉེན་བརྒྱ་ཕྲག་དག་ལས་གསང་སྔགས་ཀྱི་ཆོས་སྐོར་བཞེས་ཚུལ་ནི་ཤིན་ཏུ་རྒྱས་པས་འདིར་དཀྱུས་མ་འཆད་པའི་གེགས་སུ་འགྱུར་བས་མ་སྨོས། ཤེས་འདོད་རྣམས་ཀྱིས་མཛད་རྣམ་རྒྱས་པ་ལས་ཤེས་པར་བྱའོ།  །
དེ་ནས་རིག་གནས་གསར་བརྗེའི་སྐབས་ལ་རྒྱལ་བསྟན་སྤྱི་ལ་ཉམས་རྒུད་ཆེན་པོ་བྱུང་ནའང་སྐྱེ་འགྲོ་སྤྱི་ཡི་བསོད་ནམས་ཀྱི་སྐལ་བའི་སྟོབས་ཀྱིས་སླར་ཡར་བསྟན་པ་ཉམས་གསོ་དང་བཤད་སྒྲུབ་ཀྱི་སྒོ་ནས་བསྟན་པ་སྤེལ་ཆོག་པས། རྒྱལ་དབང་བཅུ་དྲུག་པ་རང་བྱུང་རིག་པའི་རྡོ་རྗེ་མཆོག་གིས་འབྲས་ལྗོངས་རུམ་བཏེགས་སུ་ན་ལེནྡྲ་ཐུབ་བསྟན་ཆོས་འཁོར་གླིང་ཞེས་པ་ཞིག་གསར་དུ་བཙུགས་ཡོད་པས།  མཁན་རིན་པོ་ཆེ་ཐུབ་བསྟན་རྒྱལ་མཚན་ཁྱེད་བཤད་གྲྭའི་མཁན་པོ་ཕེབས་དགོས་ཚུལ་དང་། སྔོན་གྱི་དུས་ནས་ལས་སྨོན་བཟང་པོའི་འབྲེལ་བ་ཡོད་ཚུལ།  གཞན་ཡང་ནང་མི་ལྷན་དུ་ཕེབས་ཐུབ་ན་འཚོ་བའི་རྐྱེན་ཆ་ཚང་སྒྲུབ་ཆོག་པས་ངེས་པར་དུ་ཕེབས་དགོས་ཞེས་རབ་རྒྱལ་ལྕགས་སྤྲེལ་ལོ་དང་ལྕགས་བྱ་ལོར་འཕྲིན་ཡིག་ཐེངས་གཉིས་དང་།  ཨ་སྒོར་ལྔ་བརྒྱ་བཅས་ལག་ལ་འབྱོར་བས།  བཀའ་ལྟར་ནང་མི་དང་བཅས་པ་ལྷ་ས་ལ་ཕེབས་སྐབས། རིན་པོ་ཆེ་ཞིང་ལ་གཤེགས་པ་ཐོས་ནས་མ་བྱོན་ནས་ལྷ་ས་ལ་བཞུགས། ཡང་སྐབས་དེར་ཞྭ་དམར་མི་ཕམ་ཆོས་བློ་དང་འཇམ་མགོན་ཀོང་སྤྲུལ་རིན་པོ་ཆེ་དང་ན་ལེནྡྲའི་མཁན་སློབ་ཡོངས་ཀྱིས།  མགོན་པོ་མཆོག་གི་དགོངས་བཞེད་ལྟར་བཤད་གྲྭ་འདི་ཕེབས་གྲུབ་པའི་རེ་སྐུལ་སྙིང་ནས་ཞུ་བཞིན་ཡོད་གསུངས་ནས་འཕྲིན་ཡིག་ལན་མང་སྐུར་བས། ཕེབས་གྲབས་མཛད་མོད་སྐབས་དེར་སྙུང་གཞི་ཆེན་པོ་ཞིག་ཕོག་ནས་དེའི་རྐྱེན་གྱིས་ཕེབས་མ་ཐུབ།  དེ་ཡང་རང་ཡུལ་གྱི་དཀར་ཕྱོགས་སྐྱོང་བའི་ལྷ་རྣམས་ཀྱིས་མ་མངགས་པ་སྟེ།  པྲ་ཕབ་པ་ལས། ཟིལ་ཁྲོམ་རྡོ་རྗེ་གཡུང་དྲུང་གིས། །ཉིན་མཚན་དུས་དྲུག་རྣམས་སུ་རྒྱུ།  །ཞེས་དང་། གཞན་ཡང་། ལོ་ཆེན་སྐ་བའི་འཕྲིན་ལས་གར། །ཡུལ་ལྷས་མི་གཏོང་རང་ཡུལ་འཇགས། །ཞེས་ལོ་ཙཱ་བ་ཆེན་པོ་སྐ་བ་དཔལ་བརྩེགས་མཆོག་གི་ཕྲིན་ལས་ཀྱི་སྤྲུལ་པ་ཡིན་པས། རང་ཡུལ་དཀར་ཕྱོགས་སྐྱོང་བའི་ལྷ་རྣམས་ཀྱིས་མ་མངགས་པའོ། །གཏེར་སྟོན་རྡོ་རྗེ་ཚེ་རྒྱལ་གྱིས་ཞབས་ནས་ཨ་ཏི་རྫོགས་ཆེན་དང་། ཀ་དག་ལྷུན་གྲུབ་སོགས་ཀྱི་ལྟ་བ་ཞུས་ནས།  བླ་མའི་མདུན་དུ་རྟོགས་འབུལ་ཕུལ་བས་བླ་མ་ཐུགས་ཤིན་ཏུ་དགྱེས་ཏེ།  བླ་མས།  ལུང་རིགས་རྒྱ་མཚོས་མངོན་མཐོ་མུ་ནེའི་དྲུང་། །རྟོགས་འབུལ་ཕུལ་བའི་ཚིགས་སུ་བཅད་པ་ཡི། །འཕྲིན་ཡིག་འབྱོར་བས་ཤིན་ཏུ་སྤྲོ་བ་འཕེལ། །མ་ནོར་ངེས་གསུང་རྫོགས་པ་ཆེན་པོ་ཡི། །མན་ངག་ཟབ་མོའི་དོན་མཆོག་ཇི་བཞིན་ཉིད་། མངོན་དུ་གྱུར་བར་ཡིད་རང་སྤྲོ་བ་ཐོབ།  །ཞེས་སོགས་མང་དུ་བསྟོད་བསྔགས་མཛད། ཕྱིས་སུ་གཏེར་སྟོན་ཉིད་ཀྱིས་གཏེར་ཆོས་ཀུན་ཞུ་དག་མཛད་བཅུགས་པ་དང་།  གཏེར་སྟོན་ཉིད་ཀྱིས་བེེ་རོ་ཙ་ནའི་སྤྲུལ་པ་ཡིན་པ་ཡང་གསུངས་སོ། །
དེ་ནས་ལྷ་ས་ལོ་ཤས་བཞུགས་རིང་སྐབས་ལ། སྐྱ་སེར་ཡོངས་ལ་ཆོས་སྐོར་མང་ཙམ་གནང་བ་དང་། མ་ཟད་བོད་ལྗོངས་སྨན་རྩིས་ཁང་ནས་ཁྲོ་རུ་ཚེ་རྣམ་གྱིས་དབྱངས་ཅན་སྒྲ་མདོ་བཤད་ཁྲིད་གནང་མཁན་རིན་པོ་ཆེས་སྐྱོར་དཔོན་མཛད། མཁས་པ་མང་པོས་བོད་ཀྱི་རིག་གནས་བཅུ་ལས་འཕྲོས་པའི་དཀའ་གནད་མང་པོ་དྲི་བ་བྱས་པས་ཆགས་ཐོགས་མེད་པའི་སྒོ་ནས་ལན་ཕུལ་བས་ཀུན་གྱི་ཡིད་འཕྲོག་སྟེ། བོད་ལྗོངས་སྤྱི་ཚོགས་ཚན་རིག་ཁང་དུ་བཞུགས་དགོས་ཞུས། ལྷག་པར་སྨན་རྩིས་ཁང་གི་ཡོན་ཀྲང་མཁས་དབང་བྱམས་པ་ཕྲིན་ལས་ཀྱིས་བོད་ལྗོངས་སྨན་རྩིས་ཁང་འདིར། བོད་ཀྱི་རིག་གནས་ཆ་ཚང་བའི་བཤད་རྒྱུན་ཚུགས་ཐུབ་པའི་རེ་བ་ཡོད་པས་ངེས་པར་དུ་འདི་ན་བཞུགས་དགོས་ཞུས། རང་ཐག་མ་བཅད་ནས་རབ་བརྟན་མཁན་རྒན་ཐུབ་བསྟན་འཕེལ་རྒྱས་མཆོག་ལ་བློ་འདྲིས་པས། མཁན་རྒན་གྱིས་ད་ལྟ་ཁྱེད་ལོ་དུ་ཡིན་གསུང་པས། ལོ་ལྔ་བཅུ་ཡིན་ལགས་ཞུས། འོ་ད་སྔོན་ལོ་ལྔ་བཅུ་ཕལ་ཆེར་ཐོས་པ་བྱས་ནས་སོང་བ་རེད། ད་སྒོམ་རྒྱག་པའི་དུས་ལ་བབས་མིན་ནམ་གསུངས་པས། དེ་ག་རང་ལོས་ཡིན་བསམ་ནས་སེམས་ལ་ཕན་པ་ཤིན་ཏུ་བྱུང་གསུངས། དེ་བས་བོད་ལྗོངས་སྨན་རྩིས་ཁང་ན་མ་བཞུགས་སོ། །
མ་ཟད་ཕྱོགས་དང་རིས་སུ་མ་ཆད་པའི་དགོན་སྡེ་ཆེ་ཁག་གིས་གདན་འདྲེན་མང་དུ་ཞུས་པ་སྟེ། སྤྱི་ལོ༡༩༨༦ལོར་ལྷ་ས་ནས་དགེ་བཤེས་འབྲོག་མི་བྱམས་པས་བོད་ལྗོངས་ནང་བསྟན་སློབ་གྲྭ་ཆེན་མོ་ཞེས་པ་ཞིག་བཙུགས་ཡོད་པས། ཐུན་མིན་དང་། ཐུན་མོང་གི་རིག་གནས་ཁྲིད་ཆར་ཡོད་པས་ཁྱེད་འདིར་ཕེབས་རོགས་ཟེར་ནས་ཕྱག་བྲིས་སྔ་ཕྱི་གཉིས་འབྱོར། གཞན་ཡང་བློ་གྲོས་ཕུན་ཚོགས་ཀྱིས་རྫོང་སར་བཤད་གྲྭའི་མཁན་པོ་ཕེབས་དགོས་གསུངས་པ་དང་། ཀ་ཐོག་ཞིང་སྐྱོང་དང་། རྨོག་རྩ་སྤྲུལ་སྐུ་གཉིས་ནས། ཀ་ཐོག་ལ་རྒྱུད་སྡེའི་མཁན་པོ་མཛད་དུ་ཕེབས་དགོས་གསུངས་པ་དང་། ཁེས་འཕེལ་ཚུལ་ཁྲིམས་ཀྱིས་དཔལ་སྤུངས་ལ་མཁན་པོ་ཕེབས་དགོས་ཚུལ་སོགས་གདན་འདྲེན་གྱི་ཕོ་ཉ་དངོས་རྒྱུད་ཅི་རིགས་ལ་མང་དུ་བྱུང་། ད་དུང་སྡེ་དགེ་པར་དཔོན་བཀྲིས་རྡོ་རྗེ་ཁོང་གི་ཁྱིམ་ཚང་ནང་ལ་ཡོང་ནས། རིན་ཆེན་གཏེར་མཛོད་ཞུ་དག་མཛད་དགོས་ཞུས་པས་སྡེ་དགེ་ལ་གདན་འདྲེན་ཞུས། དེ་ནས་སྡེ་དགེ་པར་ཁང་གི་ལས་གྲྭའི་དབུ་བཞུགས་གཏན་འཇགས་དགོས་ཞུས།  ཁྲོ་རུ་མཁན་པོ་ཚེ་རྣམ་ལགས་ཀྱིས། ཐུབ་བསྟན་ཁྱེད་ཀྱིས་ངེད་ཀྱི་ཁ་ལ་ཉན་ནས་ལས་ཁང་ནང་དུ་ཞུགས་དང་། འཛམ་གླིང་ན་སྐད་གྲགས་ཆེ་བ་ཞིག་བྱེད་ཆོག་མོད་ཁྱེད་ཀྱི་དེ་ལྟར་མི་མཛད་པར་མཁས་པའི་ཡོན་ཏན་རུམ་དུ་བཅུགས་པ་རེད་གསུངས་ཀྱང་། ཞལ་བཞེས་མ་གནང་། རྒྱུ་མཚན་ནི། དཔེ་ཆ་དང་འབྲལ་ནས་ཡུན་རིང་སོང་པས་ཕན་ཐོགས་པ་ཞིག་མི་འོང་བསམ་སྟེ་མ་སོང་གསུངས་ཀྱང་། སྤྱིར་བླ་མ་འདི་ཉིད་ཆེན་པོའི་གོ་ས་དང་། མཚན་སྙན་གྲགས་སོགས་འཇིག་རྟེན་གྱི་ཆོས་བརྒྱད་ལ་ཐུགས་གཏན་ནས་མི་དགྱེས་ཤིང་། རྟག་ཏུ་དམན་ས་འཛིན་པ་དང་ཁེངས་བསྐྱུང་ལ་དགའ་བ། མ་ཟད་ལས་ཁང་སོགས་སུ་ཕེབས་ན་རྣམ་གཡེང་རེད་པ་ལ་དོགས་ནས་མ་སོང་པ་དང་། སྤོ་ལུ་དགོན་སྡེ་གཉིས་ལ་ཐུགས་བརྩེ་བ་ཆེན་པོས་གཟིགས་ནས་མ་བྱོན་པ་ཡང་།  རྒྱུན་གྱི་སྤྱོད་པ་ལ་བརྟེན་ནས་ཤེས་ཐུབ།  །
རིག་གནས་གསར་བརྗེའི་སྐབས་རང་དགོན་གྱི་བསྟན་པ་ཉམས་རྒུད་ཆེན་པོ་བྱུང་སྟེ་མིང་གི་ལྷག་མ་ཙམ་དུ་གྱུར་པའི་སྐབས་དེ་ལ་ཐུགས་ཀྱིས་མ་བཟོད་ནས། སྤྱི་ལོ་༡༩༨༤ལོར་འཇོ་མདའ་རྫོང་ནས་ཉམས་གསོའི་ཆོག་མཆན་ཞུས་པས། ཆོག་མཆན་ཐོབ་ནས་རང་དགོན་གྱི་བླ་རྒན་རྣམས་བསྡུས་ནས། དགོན་པའི་ཤུལ་དུ་རྩིག་རྨང་དང་གྱང་ཧྲལ་ཙམ་ལས་ལྷ་ཁང་དང་གྲྭ་ཤག་གཅིག་ཀྱང་ལྷག་མེད་པས། རང་དགོན་འདི་ཉིད་བསྐྱར་བཞེངས་ཀྱི་དབུ་བཙུགས་སྟེ། ལྷ་སྡེ་ཡོངས་ཀྱི་རང་ནུས་རང་སྟོབས་འབའ་ཞིག་ལ་བརྟེན་ནས། འདུ་ཁང་དང་། མགོན་ཁང་། བཤད་གྲྭ་ཁང་། སྒྲུབ་གྲྭ་ཁང་། གྲྭ་ཤག་སོགས་ཕྱིའི་བཀོད་པ་ཕུན་སུམ་ཚོགས་པ་ལེགས་གྲུབ་བྱུང་། དེ་ནས་ནང་གི་དགེ་འདུན་རྣམས་ལ་འདུལ་བ་གཞི་གསུམ་གྱི་ཕྱག་ལེན་རྒྱུན་ཆད་མེད་པ་བཙུགས་ནས་དབང་ལུང་ཁྲིད་སོགས་མདོ་སྔགས་ཀྱི་ཆོས་སྐོར་དག་དགེ་འདུན་པ་རྣམས་ལ་དུས་རྟག་པར་གནང་ངོ་། །དེ་ཡང་ལྕགས་སྤྲུལ་ལོར་གོང་མ་རིན་པོ་ཆེའི་བཀའ་ལྟར་སྤོ་ལུ་བཤད་གྲྭ་མདོ་རྒྱུད་གཞུང་རིག་ལེགས་བཤད་ཆོས་ཀྱི་དགའ་ཚལ་ཞེས་པ་བཙུགས་ཏེ། སློབ་མ་རྣམས་ལ་མདོ་སྔགས་རིག་གནས་དང་བཅས་པ་བཤད་ཁྲིད་གནང་ངོ་། །གཞན་ཡང་ཁོང་གིས་སྐུ་ཚེར་ཉམས་ལེན་མཛད་ཚུལ་ནི། དཔལ་ལྡན་ས་སྐྱའི་ཐུན་མོང་མ་ཡིན་པའི་ཉམས་ལེན། དཔལ་ཀྱེ་རྡོ་རྗེའི་རྒྱུ་ལམ་གྱི་དབང་ཐོབ་པ་དག་གི་ངོ་སྐལ་དུ་གྱུར་པ་མངོན་རྟོགས་ཡན་ལག་དྲུག་པའི་མཛེས་རྒྱན་སོགས་གྲུབ་མཐའ་རིས་སུ་མ་ཆད་པའི་ཁ་འདོན་རྣམས་ཉིན་རེ་བཞིན་དུ་ཐུགས་དམ་མཛད་ཚུལ་ནི། སྔོན་ལྕགས་འབྲུག་ལོར་ལྗགས་རྩོམ་མཛད་པའི་སྔོ་བ་ལས། ས་ཁྱི་ལོ་ནས་འདི་ལོ་ལྕགས་འབྲུག་བར། །ཆག་མེད་རྣ་བཞི་ཁྱད་པར་ལམ་དུས་ནི། །ཆིག་ཁྲི་བཞི་སྟོང་བཞི་བརྒྱ་ཚར་བ་ཡི། །དགེ་བ་གཞན་ཅན་རྫོགས་བྱང་ཐོབ་ཕྱིར་བསྔོ། །ཞེས་གསུངས་པ་ལྟར། རིགས་གནས་གསར་བརྗེའི་སྐབས་ཀྱང་ཐུན་བཅད་པ་སོགས་སྔོན་ནས་ད་ལྟའི་བར་ཐུན་བཞིའི་རྣལ་འབྱོར་མ་ཆག་པར་ཉམས་ལེན་ཆུ་བོའི་རྒྱུན་ལྟར་བསྐྱངས་བས་ཉམས་དང་རྟོགས་པའི་ཡོན་ཏན་མཐའ་དག་ཡར་ངོའི་ཟླ་བ་ལྟར་འཕེལ་ལོ། །རང་དོན་དུ་སྤང་བ་ཕུན་ཚོགས་རྙེད་པའི་ཚུལ་ནི་ཤིན་ཏུ་མང་བའི་སྟོབས་ཀྱིས་འདིར་དཀྱུས་མ་འཆད་པའི་གེགས་སུ་འགྱུར་བས་མ་བརྗོད་དོ། །
གཞན་ཡང་རང་ཡུལ་གྱི་དགོན་སྡེ་ཁག་རྣམས་སུ། ལོ་རེ་བཞིན་ཨ་མི་དྷེ་ཝ་དང་། རྡོར་སེམས། སིངྡྷི། རིགས་གསུམ་བསྙེན་པ་སོགས་ལྷག་པའི་ལྷ་དུ་མའི་དུང་སྒྲུབ་བཙུགས་ཏེ། དབུ་བཞུགས་བླ་མ་ཉིད་ཀྱིས་མཛད་ནས། དེའི་རིང་ལ་ཞེན་པ་བཞི་བྲལ་དང་བློ་ལྡོག་རྣམ་བཞི་སོགས་སྔོན་འགྲོའི་ཆོས་སྐོར་མང་ཙམ་གནང་ངོ་། །ཁོང་ནི་སྤོ་ལུ་དགོན་སྡེ་གཉིས་ལ་བཀའ་དྲིན་ཤིན་ཏུ་ཆེ་བའི་སྐྱེས་ཆེན་ཞིག་ཡིན་པ་དང་། གཞན་ཡང་རིས་སུ་མ་ཆད་པའི་དགོན་སྡེ་ཁག་ཏུ་བྱོན་ནས་མདོ་སྔགས་ཀྱི་ཆོས་སྐོར་རྣམས་ཕར་གནང་ཚུལ་དང་། ས་དགེ་བཀའ་རྙིང་གི་སྐྱེས་ཆེན་རྣམས་ལས་ཆོས་སྐོར་རྣམས་ཚུར་ཞུ་ཚུལ་རྣམས་ཤིན་ཏུ་རྒྱས་པའི་སྟོབས་ཀྱིས་འདིར་མ་བྲིས་སོ། །རྒྱས་པར་ཤེས་འདོད་མཁན་རྣམས་ཀྱིས་རྣམ་ཐར་རྒྱས་པ་ལ་གཟིགས་རོགས་ཞུ།། །།
མཁན་རིན་པོ་ཆེ་ཁོང་གི་སྐུ་ཚེའི་ནང་གི་མཛད་པ་ཕྲིན་ལས་སོགས་བསམ་གྱིས་མི་ཁྱབ་པ་ཞིག་ཡོད་པས་བདག་གིས་ག་ལ་བརྗོད་ནུས། འོན་ཀྱང་རྒྱ་མཚོའི་ནང་ནས་ཆུ་ཐིགས་གཅིག་ལེན་པ་བཞིན་དུ། བདག་སོགས་རྣམས་ཀྱི་སེམས་ཀྱི་རྒྱུད་ལ་བླ་མའི་ཡོན་ཏན་དྲན་པའི་བསོད་ནམས་ཅུང་ཙམ་ཞིག་ཐོབ་པའི་སྨོན་ལམ་གྱི་ངང་ནས་སློབ་མ་ཐུབ་དགའ་ནས་བསྡུ་བསྒྲིགས་བྱས་པའོ།།།།དགེའོ། །
ཨེ་ཤ་ཡ་ཤར་མ་
ཨེ་ཤ་ཡ་ཤར་མ་ཞེས་པ་ནི་ཨེ་ཤ་ཡའི་ཤར་རྒྱུད་ལ་ཟེར་ཞིང་།དེའི་ཁོངས་སུ་ཀྲུང་གོའི་སྐམ་ས་ཆེན་པོ་དང་།འཇར་པན་གྱི་ལེ་ཏའོ།ཐའེ་ཝན་གྱི་གླིང་ཕྲན།ཁྲའོ་ཞན་ཕྱེད་གླིང་།ཧའེ་ནན་ཧའེ་ནན།ལིའུ་ཆིའུ་གླིང་ཚོམ།སོག་ཡུལ་ས་མཐོ་སོགས་ཚུད་ཡོད། ཨེ་ཤེ་ཡ་ཤར་མའི་རྒྱ་ཁྱོན་སྤྱི་ལེ་ངོས་གྲུ་ཁྲི་༡༡༧༡༠ཙམ་ཡོད་པ་དང་།སྡོད་གནས་མི་འབོར་དུང་ཕྱུར་༡༦ཙམ་ཟིན་པ།འཛམ་གླིང་མི་འབོར་གྱི་༢༢%ཟིན་པ།འཛམ་གླིང་ཐོག་མི་འབོར་མང་བའི་ས་ཁུལ་གྱི་གྲས་ཤིག་ཡིན་པ།མི་འབོར་འདུས་ཚད་མི་རེ་ངོ་རེར་སྤྱི་ལེ་ངོས་གྲུ་༡༣༣ཟིན་པ།འཛམ་གླིང་གི་ཆ་སྙོམས་ཆུ་ཚད་ཀྱི་ལྡབ་གསུམ་ཙམ་ཡིན་པ་བཅས་རེད། ཨེ་ཤེ་ཡ་ཤར་མའི་ས་ཁུལ་ནི་ཤེས་དཔལ་འབྱུང་གནས་ཡིན་པ་དང་།རྨ་ཆུ་དང་འབྲི་ཆུའི་འབབ་རྒྱུད་དུ་མི་འབོར་མང་བའི་ཞིང་ལས་དང་སྤྱི་ཚོགས་སྔ་ཙམ་ཐོན་ནས་གནའ་བོའི་ཀྲུང་ཧྭའི་ཤེས་དཔལ་དར་ཡོད།
རྒྱ་ཡིག་རིག་གནས་ནི་ཨེ་ཤ་ཡ་ཤར་མའི་ཤེས་རིག་ཐུན་མོང་གི་མཆོག་ནོར་ཡིན་པས།རྒྱ་ཡིག་གི་རིག་གནས་མུ་ཁྱུད་གྲུབ་པ་རེད།
སྐད་ཆ།
ཨེ་ཤེ་ཡ་ཤར་མའི་སྐད་ཡིག་ཁྱབ་སྟངས་ལ་ཕལ་ཆེར་སྐད་ཁོངས་ཆེན་པོ་བཞི་རུ་དབྱེ་ཆོག་སྟེ།རྒྱ་བོད་སྐད་ཁོངས་དང་།ཨར་ཐེ་སྐད་རིགས།ཁེར་རྐྱང་སྐད་ཁོངས།གླིང་ཕྲན་ལྷོ་མའི་སྐད་ཁོངས།
Flag of the People's Republic of China.svg ཀྲུང་ཧྭ་མི་དམངས་སྤྱི་མཐུན་རྒྱལ་ཁབ།
ཀྲུང་གོའི་སྐམ་ས་ཆེ་མོའི་གཞུང་ཕྱོགས་ཀྱི་མཚན་ཉིད།ཀྲུང་ཧྭ་མི་རིགས་ལ་མི་རིགས་༥༦ཡོད་པའི་ནང་རྒྱ་རིགས་དང་གྲངས་ཉུང་མི་རིགས་༥༥ཚུད་ཡོད།
Flag of Japan.svg རི་པིན་
ཏ་ཧོ་རིགས་ཀྱི་མི་འབོར་ཕལ་ཆེར་དུང་ཕྱུར་གཅིག་དང་ཁྲི་༢༥༡༡དང་ཁྲི་བདུན་སྟོང་ཡིན་ཞིང་།གཙོ་བོ་འཇར་པན་གྱི་གླིང་ཧྲིལ་བོར་ཁྱབ་ཡོད་པ་དང་།འཇའ་ཕན་སྐད་ནི་སྐད་བརྡ་གཙོ་བོ་ཡིན།
Flag of Okinawa Prefecture.svg ལིའུ་ཆིའུ།
ལིའུ་ཆིའུ་མི་ནི་ལིའུ་ཆིའུ་གླིང་ཚོམ་གྱི་མི་རིགས་གཙོ་བོ་ཡིན་པ་དང་།ལོ་རྒྱུས་ཐོག་ལིའུ་ཆིའུ་མི་རིགས་གཙོ་བོ་ལིའུ་ཆིའུ་གླིང་ཚོམ་དུ་གནས་ཡོད།
Flag of South Korea.svg ལྷོ་ཀོ་རི་ཡ། Flag of North Korea.svg བྱང་ཀོ་རི་ཡ།
ཁྲའོ་ཞན་ནི་གཙོ་བོ་ཁྲའོ་ཞན་ཕྱེད་གླིང་དང་དེའི་ཉེ་འགྲམ་གྱི་ཀྲུང་གོའི་བྱང་ཤར་དང་ཨུ་རུ་སུའི་རྒྱང་ཤར་ས་ཁུལ་སོགས་སུ་གནས་ཤིང་།ཁྲའོ་ཞན་དང་ཧན་གོའི་མི་རིགས་གཙོ་བོ་ཡིན་པ་དང་།རྒྱལ་ཁབ་གཉིས་ལ་ཁྱོན་བསྡོམས་མི་གྲངས་ཁྲི་བདུན་སྟོང་ལྷག་ཡོད་པའི་ཁྲའོ་ཞན་རིགས་ཀྱི་མི་ཡིན།
Flag of Mongolia.svg སོག་པོ།
སོག་རིགས་ལ་མི་གྲངས་ཁྲི་༡༠༠༠ཙམ་ཡོད་པའི་ནང་ནས་མི་གྲངས་ཁྲི་༦༠༠ཀྲུང་གོའི་མངའ་ཁོངས་སུ་སྡོད་པ་དང་།ལྷག་པར་དུ་ནང་སོག་རང་སྐྱོང་ལྗོངས་དང་ཤིན་ཅང་དང་དེ་བཞིན་ཐག་ཉེའི་ཞིང་ཆེན་དུ་འཚོ་སྡོད་བྱེད་ཀྱི་ཡོད།དེ་བྱིངས་མོང་གོལ་རྒྱལ་ཁབ་དང་དེ་བཞིན་ཨུ་རུ་སུར་འཚོ་སྡོད་བྱེད་ཀྱི་ཡོད།
ཐའེ་ཝན་
ནན་ཏའོ་མི་རིགས་ནི་རྒྱ་མཚོ་ཆེན་པོའི་གླིང་ཆེན་དང་ཨེ་ཤེ་ཡ་ཤར་ལྷོའི་རྒྱུད་དུ་གླིང་ཕྲན་ལྷོ་མའི་སྐད་ཁོངས་སྐད་དུ་བྱེད་པའི་རིགས་རྒྱུད་ལ་ཟེར།
བོད་ལྗོངས
བོད་རིགས་ནི་གཙོ་བོ་མཚོ་བོད་ས་མཐོར་འཚོ་བ་སྐྱེལ་བ་དང་བོད་སྐད་བེད་སྤྱོད་བྱེད་མཁན་གྱི་མི་རིགས་ཤིག་རེད། གཙོ་བོ་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་མངའ་ཁོངས་སུ་གནས་པའི་བོད་ལྗོངས་དང་།སི་ཁྲོན།མཚོ་སྔོན་སོགས་ཀྱི་ས་ཁོངས་སུ་མི་གྲངས་ཁྲི་༦༥༠ལྷག་ཡོད།
ནགས་ཚང་ནུས་བློ་
ངོ་སྤྲོད་མདོར་བསྡུས།
ནགས་ཚང་ནུས་བློའམ་ནགས་ཚང་ནུས་ལྡན་བློ་བཟང་ནི་བོད་རིགས་གྲགས་ཅན་རྩོམ་པ་པོ་ཞིག་ཡིན། ཁོང་གི་བརྩམས་ཆོས་ལ་འཛམ་གླིང་རྩོམ་རིག་གྲགས་ཅན་མི་སྣ་དག་གི་འདེངས་འཇོག་ཧ་ཅང་ཆེན་པོ་གནང་མྱངས།
ལོ་རྒྱུས།
༡༩༤༨ལོར་ནགས་ཚང་དགྲ་འདུལ་དང་དམེ་བཟའ་ཚེ་རིང་སྐྱིད་གཉིས་ཀྱི་སྲས་སུ་མདོ་སྨད་རྨ་ཆུ་ཆུ་ཝ་དཀར་མ་སྡེ་བར་དེང་སང་ཀན་སུའུ་ཞིང་ཆེན་ཀན་ལྷོ་བོད་རིགས་རང་སྐྱོང་ཁུལ་རྨ་ཆུ་རྫོང་ཁོངས་སྐྱེས།  ༡༩༥༩ལོ་ནས་༡༩༦༥ལོ་བར་དེང་སང་གི་མཚོ་སྔོན་ཞིང་ཆེན་གྱི་ཡུལ་ཤུལ་བོད་རིགས་རང་སྐྱོང་ཁུལ་གྱི་ཆུ་དམར་ལེབ་རྫོང་མི་རིགས་སློབ་འབྲིང་དང་། ཡུལ་ཤུལ་ཁུལ་མི་རིགས་དགེ་ཐོན་སློབ་གྲྭ།  མཚོ་སྔོན་ཞིང་ཆེན་མི་རིགས་སློབ་གྲྭ་བཅས་སུ་སློབ་སྦྱོང་གནང་། ༡༩༦༥ལོ་ནས་རྒྱ་ ནག་གུང་ཁྲན་གཞུང་གི་ལས་བྱེད་དུ་གྱུར་ནས།  ༡༩༩༣ ལོར་རྒན་ཡོལ་གནང་བའི་བར་དུ་ཆུ་དམར་ལེབ་རྫོང་དུ་སློབ་ཆུང་དགེ་རྒན་དང་།  ཡུལ་ ཚོའི་སྤྱི་བདེ་ལས་བྱེད། དེ་ནས་གོ་གནས་རིམ་འཕར་གྱིས་ཆུ་དམར་ལེབ་རྫོང་གི་ཁྲིམས་འཛིན་ཅུའུ་ཟེར་བ་དེ་ཡི་ཅུའུ་ཀྲང་ངམ་འགན་འཛིན་གཞོན་པ་དང་། ཆུ་དམར་ལེབ་རྫོང་གི་རྫོང་དཔོན་གཞོན་པ་བཅས་ས་གནས་རྒྱ་གཞུང་གི་དབང་ཤུགས་ཅན་གྱི་གོ་གནས་ཀྱང་བཟུང་མྱོང་།  འདི་ལ་རྩོམ་པ་ པོ་རང་གིས་སྲོལ་རྒྱུན་གྱི་བོད་མིའི་གོ་གནས་ཅན་ལ་ཆེ་བརྗོད་བྱེད་སྟངས་ལྟར་”ས་གར་སོང་འོག་ལ་རྟ་ཕོ་ཡོད་པ་དང་།  རྒྱབ་ལ་བོའུ་རིང་ཐུང་གཉིས་རེ་ཁུར་བ།  དཔོན་ས་མཐོན་པོར་བསྡད་ནས་དབང་ཆེན་པོ་བཟུང་མྱོང་།“ཞེས་རྩོམ་པ་པོ་རང་གི་འགོ་བརྗོད་དུ་བྲིས་ཡོད།  རྒན་ཡོལ་མ་བྱས་པའི་ སྔོན་གྱི་ལོ་གསུམ་གྱི་རིང་ལ་ཡུལ་ཤུལ་བོད་རིགས་རང་སྐྱོང་ཁུལ་གྱི་འབྲིང་རིམ་མི་དམངས་ཁྲིམས་ཁང་ལ་ཕྱག་ལས་གནང་། ལོ་དེ་དག་རིང་ལ་ལས་ཀའི་ཞོར་དུ་ཞིང་ཆེན་གྱི་དམར་ཕྱོགས་ཚོགས་པའི་སློབ་གྲྭ་དང་།    ཞིང་ཆེན་དང་དབུས་གཞུང་གི་སྲིད་ཁྲིམས་ལས་བྱེད་ཀྱི་སློབ་གྲྭར་སོང་ནས་ཟབ་སྦྱོང་ཡང་གནང་འདུག
མུ་རའི་མ་ཎི།
བོད་དུ་རྡོ་མཁར་རམ་རྡོ་བསྐོས་ཀྱི་ལག་རྩལ་དར་སྲོལ་བྱུང་བའི་ལོ་རྒྱུས་ཀྱི་རྒྱབ་ལྗོངས།
བོད་མི་རིགས་ཅེས་པ་འདི་ལོ་རྒྱུས་ལྡན་པའི་འཛམ་གླིང་གི་མི་རིགས་གཞན་དག་དང་འདྲ་བར་ལོ་ངོ་སྟོང་ཕྲག་མང་པོའི་ལོ་རྒྱུས་ཡོད་པ་དང་ལོ་རྒྱུས་ཀྱི་འཕེལ་རིམ་མི་འདྲ་བ་མང་པོ་བརྒྱུད་མྱོང་། དེ་ཡང་བོད་ལ་འགྲོ་བ་མིའི་རིགས་རྒྱུད་བྱུང་ནས་ལོ་མང་པོ་ཞིག་འགོར་རྗེས། གོས་སུ་ཤིང་ལོ་གྱོན་པ་དང་། ཟས་སུ་མ་རྨོས་པའི་ལོ་ཏོག་ཟ་བའི་གནས་ཚུལ་དེ་རིམ་གྱིས་འགྱུར་ནས། རི་དྭགས་རྔོན་པ་དང་པགས་པ་གྱོན་པའི་སྲོལ་བྱུང་ལ། རིགས་རུས་ཀྱི་དབྱེ་བ་ཆེན་པོ་དྲུག་བྱུང་མྱོང་བ་སྟེ། སེ་དང་རྨུ། ལྡོང་དང་སྟོང་། དབྲ་དང་འདྲུ་བཅས་ཡིན། རིགས་རུས་ཆེན་པོ་དྲུག་པོ་དེ་ནི་སྐབས་དེའི་བོད་གདོད་མའི་སྤྱི་ཚོགས་ཀྱི་ཚོ་བ་མི་འདྲ་བ་དྲུག་ཀྱང་ཡིན། དེ་མཐར་རྗེ་གཉའ་ཁྲི་བཙན་པོ་ཞེས་པའི་བོད་ཀྱི་ཐོག་མའི་རྒྱལ་པོ་བྱུང་ཞིང་། དེ་ནས་བཟུང་བྲན་གཡོག་སྤྱི་ཚོགས་སུ་ཞུགས་པ་དང་། དེ་རྗེས་ཀྱི་རྒྱལ་རབས་མང་པོ་ཞིག་བརྒྱུད་དེ་སྟག་རི་གཉན་གཟིགས་དང་གནམ་རི་སྲོང་བཙན་ཡབ་སྲས་གཉིས་ཀྱི་དུས་སྐབས་སུ་བྲན་གཡོག་སྤྱི་ཚོགས་ནས་བཀས་བཀོད་རྒྱུད་འཛིན་སྤྱི་ཚོགས་སུ་བར་བརྒལ་བྱས། བོད་ཀྱི་གནའ་མིས་ལོ་རྒྱུས་ཀྱི་དུས་རིམ་རིང་པོ་བརྒྱུད་དེ་ཉམས་པ་མེད་པའི་བློ་སྟོབས་དང་ཡུན་རིང་གི་ཉམས་མྱོང་བསགས་པ་ལས་རང་བྱུང་ཁམས་ཀྱི་གསང་བའི་འཐིལ་རྟོགས་པར་འཐབ་རྩོད་དང་གདོང་ལེན་བྱས་པའི་གོ་རིམ་ཁྲོད་བློ་གྲོས་ཀྱི་རྩལ་རྒྱས་པར་གྱུར་ཏེ་འབྲོག་ལས་དང་ཞིང་ལས་བཟོ་ལས་སོགས་སུ་སྤྱི་ཚོགས་འཕེལ་རྒྱས་སུ་སོང་བ་མ་ཟད། བོད་ཀྱི་གདོད་མའི་ཆོས་ལུགས་སྒྲུང་དང་། ལྡེའུ། བོན་བཅས་འཕེལ་རིམ་མི་འདྲ་བ་གསུམ་བྱུང་བ་དང་། སྐབས་དེའི་རྒྱལ་པོའི་ཆབ་སྲིད་ཀྱང་ཆོས་ལུགས་དེ་དག་གིས་བསྐྱངས། གཞན་ཡང་སྔར་ཡི་གེ་མེད་པ་ལ་གསར་དུ་ཡི་གེ་བཟོས་ཏེ་སྲིད་ཁྲིམས་ཀྱི་གཏན་འབེབ། དཔལ་འབྱོར་གྱི་སྒྲིག་གཞི། ལོ་རྒྱུས་ཀྱི་བྱུང་བ། ཆོས་ལུགས་ཀྱི་ཤེས་བྱ་སོགས་ཡི་གེར་བཀོད་དེ་མི་རབས་ཕྱི་མར་འདི་བཞིན་བརྒྱུད་ཐུབ་པ་བྱས།དེ་ཡང་བོད་ལ་ཐོག་མར་ཡི་གེ་བྱུང་བའི་དུས་སུ་ཤོག་བུའི་བཟོ་རྩལ་ཆེར་དར་རྒྱས་མ་སོང་བ་དང་ཤོག་བུར་བྲིས་པའི་ཡི་གེ་འཇིགས་སླ་བ་དང་ཡུན་རིང་གསོག་ཉར་བཀའ་བ་སོགས་ཀྱི་རྒྱུ་མཚན་ལ་གཞིགས་ཏེ། ལོ་རྒྱུས་ཀྱི་བྱུང་བ་གལ་ཆེན་དག་རྡོའི་ངོས་སུ་ཡི་གེར་ཕབས་ཏེ་རྡོ་རིང་ཞེས་པ་བཟོས་ཞིང་། ཆོས་ལུགས་ཀྱི་གལ་ཆེའི་ཡི་གེ་དང་རི་མོ་རྣམས་རྡོ་ལེབ་ཀྱི་ངོས་སུ་བརྐོས་ནས་བརྩིགས་པ་བྱས་ཏེ་གསོག་ཉར་བྱས་པ་ད་ལྟ་མཐོང་ཐོས་སུ་གྱུར་བའི་རྡོ་མཁར་རམ་རྡོ་འབུམ། མ་ཎིའི་རྡོ་མཁར་ཞེས་པ་འདི་དག་གྲུབ་པ་ཡིན།
རྒྱལ་ཕྱི་ནང་གི་གནའ་རྫས་རྟོག་ཞིབ་པས་ཞིབ་འཇུག་བྱས་པའི་རྙེད་དོན།
དུས་རབས་དང་མི་རབས་མང་པོ་ཇི་འདྲ་བརྒྱུད་ཀྱང་ད་དུང་ཡང་ཉམས་པ་མེད་པར་འདི་ལྟར་གནས་པའི་རིག་དངོས་རྙིང་པ་འདི་ནི་རྒྱལ་ཁབ་གཞན་དང་མི་རིགས་གཞན་ལ་མེད་པའི་ཐུན་མིན་གྱི་ཁྱད་ནོར་རིན་བྲལ་ཞིག་ཡིན་པ་མ་ཟད། རིག་དངོས་རྙིང་པ་འདི་ཡིས་ལོ་ངོ་སྟོང་ཕྲག་སྔོན་གྱི་ལོ་རྒྱུས་དང་རིག་གནས། ཆོས་ལུགས། གནའ་མིའི་བསམ་སྤྱོད་དང་སྙིང་སྟོབས། གནའ་མིའི་སྤྱི་ཚོགས་ཀྱི་འཕེལ་རིམ། གནའ་མིའི་ལག་རྩལ་དང་ཤེས་ཡོན་སོགས་མཚོན་ཡོད་པས་གལ་འགངས་ཤིན་ཏུ་ཆེ་བའི་རིག་གནས་བང་མཛོད་ཞིག་གོ
རིག་གསར་རྗེས་ལོ་ངོ་བཅུ་ཕྲག་འགར་ཞིག་གསོ་བྱས་གྲུབ་ནས་ད་ལྟའི་གནས་སྟངས་གླེང་བ།
༡༩༥༩ལོའི་དུས་ཟིང་དང་རིག་གསར་སྐབས་འགའ་ཞིག་གཏོར་བརླག་ཐེབས་ནས། ས་དེའི་རྩྭ་ཐང་གི་ར་བར་དབོར་ཏེ་ཆག་གྲུམ་སོང་བ་དང་། རྫ་ཆུའི་ནང་དུ་ཤོར་ནས་བྱེ་འོག་ཏུ་ནུབ་པ་སོགས་གྱོང་གུན་ཚབས་ཆེན་ཐེབས། དེ་རྗེས་སྲིད་བཟང་གི་འགྱུར་བ་དང་བསྟུན་རྫ་ཀི་ལུང་དགོན་གྱི་བླ་མ་ལུང་རྟོགས་རིན་པོ་ཆེའི་སྐུ་ངལ་ཐུགས་ཁུར་ཚད་མེད་ཀྱིས་གཙོ་སྐྱོང་གིས། ས་དེའི་དད་ལྡན་མང་ཚོགས་ཀྱི་ནུས་ཤུགས་དང་རྒྱབ་རོགས་ལ་བརྟེན་ཏེ། སྔར་གཏོར་བརླག་ཏུ་ཕྱིན་པའི་ལྷག་མ་རྣམས་སྲུང་སྐྱོབ་དང་གཏོར་བརླག་ཐེབས་ཟིན་པ་རྣམས་སླར་གསོ་སོར་ཆུད་བྱས་ཤིང་། སླར་ཡང་དུས་རིང་བདག་མེད་དུ་སོང་ནས་ཞིག་རལ་ཉམས་གུད་ཀྱི་གནས་སུ་གྱུར་ཚེ། རྫ་མུ་ར་སྤྲུལ་སྐུ་བསྟན་འཛིན་མཁའ་ཁྱབ་རྡོ་རྗེ་དང་སེལ་ཤུལ་རྫོང་གི་རིམ་པ་སོ་སོའི་འབྲེལ་ཡོད་སྡེ་ཁག་དང་རྫོང་རིག་དངོས་སྲུང་སྐྱོབ་ཁང་གི་རྒྱབ་སྐྱོར་བཅས་སྟོབས་ཤུགས་ཆིག་སྒྲིལ་གྱིས་ཉེན་སྐྱོབ་ཉམས་གསོ་གནང་བཞིན་པ་ལ། ད་ལྟའི་ཆར་མུ་རའི་རྡོ་མཁར་འདི་ཉིད་ཐད་ཞིང་ལ་སྨིས་བཅོ་ལྔ་དང་རིང་ཚད་ལ་སྨིས་བཞི་བརྒྱ་ལྔ་བཅུ། མཐོ་ཚད་ལ་སྨིས་གཉིས་ཕྱེད་ནས་གསུམ་ལ་ཉེ་བ། ཁྱོན་ལིས་ཧྥང་སྨིས་ཁྲི་གཉིས་ལྷག་ལ་ལོངས་བའི་གཏོས་ཚད་ཤིན་ཏུ་ཆེ་བའི་རྡོ་མཁར་ཞིག་ཏུ་གྲུབ་ཡོད།
འཇམ་སྤྲུལ་རིན་པོ་ཆེ།
འཇམ་དབྱངས་ཤེས་རབ་འོད་ཟེར་རིན་པོ་ཆེ་མཆོག་གི་མཛད་ཕྲིན་ལོ་རྒྱུས་སྙིང་ཁུ་མདོར་བསྡུས་ན་འདི་ལྟར་ཏེ།
རིན་པོ་ཆེས་ཐོག་མར་མདོ་སྔགས་རིག་གཞུང་རྒྱ་མཚོའི་གནས་ལ་ཐོས་བསམ་གྱི་སློབ་གཉེར་མཐར་ཕྱིན་པ་གནང་། བར་དུ་དབེན་པའི་རི་ཁྲོད་འགྲིམས་ཤིང་སྒྲུབ་པའི་རྒྱལ་མཚན་བཙུགས། མཐའ་མ་གཞན་དོན་དུ་བསྟན་པ་དང་དགོན་པ་བཤད་སྒྲུབ་ལས་གསུམ་གྱི་སྒོ་ནས་བསྐྱངས་ཤིང་མཐར་སྦས་པའི་རྣལ་འབྱོར་གྱི་བརྟུལ་ཞུགས་བཟུང་སྟེ་གཙོ་བོར་སྒྲུབ་པ་ཉམས་ལེན་གྱིས་དུས་འདའ་བར་མཛད་དོ། །
རིན་པོ་མཆོག་གི་མཛད་བཟང་ལོ་རྒྱུས་ཅུང་ཟད་རྒྱས་པར་བཀྲལ་ན་འདི་ལྟར་ཏེ། སྐུ་གོང་མའི་ཡང་སྲིད་དུ་ངོས་འཛིན་མཛད་ཚུལ་དང་སྐུ་ན་ཆུང་ངུའི་དུས་སུ་ཐོས་བསམ་སློབ་གཉེར་གནང་ཚུལ་ནི།
འཇམ་དབྱངས་ཤེས་རབ་འོད་ཟེར་རིན་པོ་ཆེ་མཆོག་ནི། མདོ་སྟོད་ནང་ཆེན་སྟག་གསར་ཚང་གི་མངའ་ཁོངས་གཏམ་གཞུང་འབོལ་དགེའི་ནང་སྨུག་པོ་གླིང་གི་གདུང་གི་རུས་བརྒྱུད་ཡབ་སྟག་གསར་དཀོན་མཆོག་བསྟན་དར་དང་། ཡུམ་དཔོན་བཟའ་དཀར་མཛེས་ལྷ་མོ་གཉིས་ཀྱི་སྲས་སུ་བོད་རབ་བྱུང་བཅོ་ལྔ་པའི་ལྕགས་ཕོ་ཁྱི་།	སྤྱི་ལོ་ ༡༩༡༠ ལོར་ངོ་མཚར་བའི་བལྟས་བཟང་པོ་དང་བཅས་སྐུ་འཁྲུངས། བསྟན་འགྲོའི་དཔལ་མགོན་དམ་པ་གྲུབ་དབང་བཀྲ་ཤིས་ཆོས་འཕེལ་རིན་པོ་ཆེ་མཆོག་ནས་ནང་ཆེན་རྫ་ཉིན་གྱི་དགོན་པ་སྟག་གསར་དགོན་ཐུབ་བསྟན་ཆོས་འཁོར་གླིང་གི་བླ་མ་འཇམ་སྤྲུལ་སྐུ་ཕྲེང་གསུམ་པ།(འཇམ་སྤྲུལ་སྐུ་ཕྲེང་དང་པོ་འཇམ་དབྱངས་བསྟན་འཛིན་རྣམ་རྒྱལ། འཇམ་སྤྲུལ་སྐུ་ཕྲེང་གཉིས་པ་མཇམ་དབྱངས་ནོར་བུ་རྒྱལ་མཚན།)ཉིད་དུ་ངོས་འཛིན་མཛད་ཅིང་མཚན་ཡང་འཇམ་དབྱངས་ཤེས་རབ་འོད་ཟེར་ཞེས་གནང་།	ཡོངས་འཛིན་བློ་གྲོས་བསྟན་འཛིན་གྱིས་ཐུགས་ཁུར་བཞེས་ཏེ་སྐུ་ན་ཆུང་ངུའི་སྐབས་ནས་འབྲི་ཀློག་སོགས་ལ་མཁས་པར་སྦྱངས། '''
མདོ་སྔགས་རིག་གཞུང་རྒྱ་མཚོ་ལྟ་བུ་ལ་གསན་བསམ་རྒྱ་ཆེར་གནང་ཚུལ་ནི།
སྤྱི་ལོ་ ༡༩༢༣ དགུང་ལོ་བཅུ་གསུམ་ཐོག་ནང་ཆེན་ཟུར་མང་རྣམ་རྒྱལ་ལྷ་རྩེའི་ཆོས་གྲྭར་ཕེབས་ནས་བཀའ་གཏེར་གཉིས་ནས་རྡོ་རྗེའི་ལུང་གིས་གསལ་བར་བསྔགས་པའི་སྐྱེས་ཆེན་མཁས་ཤིང་གྲུབ་པའི་དབང་ཕྱུག་མཁན་ཆེན་པདྨ་རྣམ་རྒྱལ་རིན་པོ་ཆེའི་ཞབས་ལ་གཏུགས་ཏེ་མདོ་རྒྱུད་རིག་གནས་དང་བཅས་པ་བུམ་པ་གང་བྱོའི་ཚུལ་དུ་གསན་བསམ་མཐར་ཕྱིན་པར་མཛད། དེ་ནས་རིམ་བཞིན་ཐོས་དོན་སྒྲུབ་ལ་གཞོལ་བ་ནི་སྐྱེས་བུ་དམ་པའི་ངང་ཚུལ་ཡིན་པར་ཐུགས་ལ་དགོངས་ཏེ་དབེན་པའི་ཡོན་ཏན་རྒྱལ་བས་བསྔགས་པ་ལྟར་ལྡན་པའི་རི་ཁྲོད་དང་གངས་ཁྲོད་རྣམས་སུ་བྱོན་ཏེ་ཐོས་དོན་ཉམས་བཞེས་སྒྲུབ་པ་སྙིང་པོར་བརྩོན་ནས་དུས་འདའ་བར་མཛད། སྐབས་འགར་དོན་གཉེར་ཅན་གྱི་སློབ་བུའི་ཚོགས་ལའང་མདོ་སྔགས་ཀྱི་ཆོས་བཀའ་ཅི་རིགས་འཆད་སྤེལ་གནང་། གང་ཉིད་ཀྱི་འདྲེན་མཆོག་ཟུར་མང་མཁན་ཆེན་པདྨ་རྣམ་རྒྱལ་མཆོག་དགོངས་པ་རྫོགས་པའི་རྗེས་སུ་མདོ་ཁམས་ནང་ཆེན་ནས་བོད་དབུས་ཕྱོགས་སུ་ཞབས་སོར་བདེ་བར་འཁོད་དེ་ངེས་མེད་ཀྱི་རྣལ་འབྱོར་པའི་རྣམ་ཐར་བསྐྱངས་ཏེ་དེའི་ཕྱོགས་ས་ཁུལ་དུ་མར་སྐྱེ་འགྲོ་མང་པོར་དམ་ཆོས་ཀྱི་བདུད་བརྩིས་སྨིན་པར་མཛད་ཅིང་སྨིན་གྲོལ་གྱི་ས་ལ་བཀོད།
བསྟན་འགྲོའི་ཕན་བདེའི་དོན་དུ་དགོངས་སྟེ་བཀའ་གཏེར་གྱི་ཟབ་ཆོས་ཉམས་བཞེས་མཛད་ཚུལ་དང་བཤད་སྒྲུབ་ཀྱི་སྡེ་ཇི་ལྟར་སྐྱོང་ཚུལ་ནི།
གནུབས་ཆེན་སངས་རྒྱས་ཡེ་ཤེས་ཀྱི་རྣམ་རོལ་རྭ་སྒྲེང་གཏེར་ཆེན་སངས་རྒྱས་དབང་འདུས་དང་དགྱེས་འཛོམས་བྱུང་སྟེ་སྔོན་གྱི་ལས་སྨོན་དང་རྟེན་འབྲེལ་ལེགས་པར་འགྲིགས་ཏེ་རྭ་སྒྲེང་གཏེར་ཆེན་སངས་རྒྱས་དབང་འདུས་ཀྱི་གཏེར་ཆོས་པདྨའི་གསང་ཐིག་གི་ལུང་ཟིན་གྱི་ཆོས་བདག་ཉིད་དུ་གྱུར་ནས་རྒྱུད་སྒྲུབ་ཐབས་དང་འབྲེལ་བ། སྒྲུབ་ཐབས་ཆོག་ཁྲིག་དང་འབྲེལ་བ། ཆོག་ཁྲིག་ཕྱག་བཞེས་དང་འབྲེལ་བ། ཕྱག་བཞེས་བླ་མ་བརྒྱུད་པའི་གདམས་ངག་དང་འབྲེལ་བ་སྟེ་འབྲེལ་བ་བཞི་ལྡན་གྱི་སྒོ་ནས་སྐལ་ལྡན་དུ་མར་འཆད་སྤེལ་རྒྱ་ཆེར་བསྐྱངས། གཞན་ཡང་༧སྐྱབས་རྗེ་རྫོང་གསར་འཇམ་དབྱངས་མཁྱེན་བརྩེ་ཆོས་ཀྱི་བློ་གྲོས་དང་། ༧སྐྱབས་རྗེ་བདུད་འཇོམས་འཇིགས་བྲལ་ཡེ་ཤེས་རྡོ་རྗེ་སོགས་དགེ་བའི་བཤེས་གཉེན་དུ་མར་བསྟེན་ནས་མཁས་དང་གྲུབ་པའི་སྙན་པ་ཡོངས་སུ་གྲགས་པར་གྱུར། སྤྱི་ལོ་ ༡༩༤༣ དབུས་རུ་བྱང་ཕྱོགས་འདམ་རག་ཆེན་ སྦྲིད་ལྷར་འདུ་འཛིས་དབེན་པའི་ས་ཁུལ་དུ་ཕུ་བོ་༧སྐྱབས་རྗེ་ཞིང་སྒྲུབ་རིན་པོ་ཆེ་ངག་དབང་འགྱུར་མེད་བསྟན་འཛིན་ལྷན་ནས་སྒྲུབ་སྡེ་ཀུན་བཟང་མདོ་སྔགས་གླིང་ཕྱག་བཏབ་སྟེ་གཙོ་བོར་སྒྲུབ་པའི་བསྟན་པ་སྤེལ། དེ་བཞིན་རྒྱལ་ཚབ་ར་སྒྲེང་སྐུ་ཕྲེང་ལྔ་པ་ཐུབ་བསྟན་འཇམ་དཔལ་ཡེ་ཤེས་རྒྱལ་མཚན་མཆོག་དང་ཐུགས་འབྲེལ་ཆེན་པོ་བྱུང་བར་བརྟེན་རྒྱལ་ཚབ་མཆོག་གི་བཀའ་དགོངས་ལྟར་རྭ་སྒྲེང་ངར་སྒོམ་ཆེན་གྲྭ་ཚང་ཨོ་རྒྱན་གླིང་ཞེས་སྒྲུབ་སྡེ་ཞིག་གསར་འཛུགས་གནང་སྟེ་སྒྲུབ་པའི་བསྟན་པ་རྒྱ་ཆེར་སྤེལ། འདམ་རག་ཆེན་སྦྲིད་ལྷའི་དབེན་ཁྲོད་གཉན་ཆེན་ཐང་ལྷའི་ཤེལ་ཕུག་ཏུ་སྐུ་མཚམས་ཡུན་རིང་བཞུགས་པའི་རྐྱེན་གྱིས་ཀུན་གྱི་མཚན་ཡང་ཤེལ་དཀར་རིན་པོ་ཆེ་ཞེས་ཡོངས་སུ་གྲགས།
བོད་ནས་བཙན་བྱོལ་དུ་ཕེབས་ཏེ་མཛད་ཕྲིན་སྐྱོང་ཚུལ་ནི།
སྤྱི་ལོ་ ༡༩༥༩ ལོར་རྒྱ་མིས་བོད་ལ་བཙན་འཛུལ་གྱིས་རྐྱེན་པས་བཙན་བྱོལ་དུ་ཕེབས་དགོས་བྱུང་། བོད་ནས་རྒྱ་གར་དུ་ཕེབས་ནས་རྒྱ་གར་ཨོ་རི་ས་བོད་མིའི་གཞིས་སྒར་གྲོང་སྡེ་གསུམ་པར་བཞུགས་གནང་མཛད། སྐབས་དེར་འདི་གར་བདུད་འདུལ་རབ་བརྟན་གླིང་དགོན་པའི་ཆོས་ཕྱོགས་ཀྱི་འགན་འཛིན་ཡང་གནང་། རང་གཞུང་ཆོས་རིག་ལྷན་ཁང་གི་བཀའ་དགོངས་བཞིན་གཞིས་གྲོང་གསུམ་པའི་མི་མང་རྣམས་ལ་ཆོས་ཕྱོགས་ཀྱིས་སློབ་སྟོན་ཀྱང་མཛད། དེ་བཞིན་དུ་ས་གནས་དེའི་ཁུལ་གྱི་ན་གཞོན་དོན་གཉེར་ཅན་འགའ་ཤས་ལའང་རིག་གནས་སློབ་ཁྲིད་ཀྱང་མཛད། ༧གོང་ས་སྐྱབས་མགོན་རིན་པོ་ཆེ་མཆོག་བཀའ་དགོངས་བཞིན་དྷ་སར་བོད་གཞུང་ཤེས་རིག་ཟློས་གར་ཚོགས་པས་གདན་ཞུས་ལྟར་ཆོས་རྒྱལ་མངའ་བདག་ལྷ་བཙན་པོ་ཁྲི་རལ་གྱི་འཁྲབ་གཞུང་གསེང་འཇུག་གཞས་སྣ་དང་གདངས་དབྱངས་སོགས་ལ་སྔོན་ཡོད་ལ་ཞིབ་འཇུག་དང་གསར་རྩོམ་རིགས་ལ་ལེགས་བཅོས་མཛད་པ་སོགས་བསྟན་འགྲོར་སྨིན་པའི་མཛད་པ་བསྐྱངས།
རིན་པོ་ཆེ་མཆོག་གིས་བརྩམས་གནང་བའི་བསྟན་བཅོས་ཀྱི་སྐོར་ལ།
རིན་པོ་ཆེ་མཆོག་གིས་ལྗགས་རྩོམ་གནང་བའི་བསྟན་བཅོས་ནི། གླིང་རྗེ་གེ་སར་གྱི་རྟོགས་བརྗོད་འཆི་མེད་ལྷ་ཡི་རྔ་སྒྲ་དང་གླིང་དཀར་གྱི་རྟ་རྒྱུགས་ཀྱི་སྐོར་དང་གླིང་བྲོ་བདེ་ཆེན་རོལ་མོའི་ཟུར་རྒྱན། དེ་བཞིན་དུ་པདྨ་གསང་ཐིག་དགོངས་འདུས་ཀྱི་ཆོ་གའི་ཕྱོགས་སྒྲིག་དང་གསོལ་འདེབས་སྨོན་ལམ་སོགས་བརྩམས་གནང་ཡོད། མདོར་ན་བསྟན་འགྲོའི་དོན་དུ་དབང་ལུང་མན་ངག་གི་མཚོན་པའི་བཤད་སྒྲུབ་ལས་གསུམ་གྱི་སྒོ་ནས་བསྐལ་ལྡན་གྱི་སྐྱེ་འགྲོ་དུ་མ་སྨིན་གྲོལ་གྱི་ལམ་ལ་བཀོད་ཏེ་མཐར་སྤྱི་ལོ་ ༡༩༨༧ ལོར་ངོ་མཚར་བའི་བལྟས་བཟང་དང་བཅས་དགོངས་པ་ཡོངས་སུ་མྱ་ངན་ལས་འདས་པའི་ཚུལ་བསྟན་ཏོ།།
ཟུར་མཆན།
1.རྣམ་དག་བདེ་བ་ཅན་གྱི་ཞིང་སྒྲུབ་པདྨ་དྲྭ་བ།རྩོམ་པ་པོ་(''Author):ཟུར་མང་མཁན་ཆེན་པདྨ་རྣམ་རྒྱལ།་ 2.ནང་ཆེན་ཟུར་མང་རྣམ་རྒྱལ་ལྷ་རྩེ། 3.གླིང་རྗེ་གེ་སར་རྒྱལ་པོའི་རྟོགས་བརྗོད་འཆི་མེད་ལྷ་ཡི་རྔ་སྒྲ། (gling rje ge sar gyal po'i rtogs brjod'chi med lha yi rnga sgra), རྩོམ་པ་པོ་(Author):འཇམ་དབྱངས་ཤེེས་རབ་འོད་ཟེར།་(Jamyang Sherab Woeser Rinpoche ), ''Library of Tibetan works and archives publication-1984. 4. པདྨའི་གསང་ཐིག་དགོངས་འདུས་ཀྱི་བརྒྱུད་པའི་ཕྱག་ལེན་དཀྱུས་སུ་བཀོད་པ།རྩོམ་པ་པོ་(Author): གཏེར་ཆེན་སངས་རྒྱས་དབང་འདུས། (Great Treasure revealer Sangye Wangdue)
བོད་ཡུལ།
ནོར་བཅོས། ས་ཁྲ་འདིའི་ནང་གི་བོད་ཆོལ་ཁ་གསུམ་གྱི་ཆ་ས་ནོར་འདུག དཔེར་ན་ཁམས་ཞེས་པ་དེ་ཟི་ཁྲོན་ཁོངས་སུ་གཅིག་པུ་ཡིན་པ་བྲིས་པ་དེ་ནོར་བ་རེད། བོད་རང་སྐྱོང་ལྗོངས་ཀྱི་ཁོངས་སུ་ཆབ་མདོ་ས་ཁུལ་ཡོངས་དང་ནག་ཆུའི་ཤར་ཕྱོགས་ས་ཁུལ་རྣམས་ཁམས་རེད་ལ། མཚོ་སྔོན་ཞིང་ཆེན་གྱི་ཡུལ་ཤུལ་ས་ཁུལ་ཡང་ཁམས་རེད།
བོད་ནི་ཨེ་ཤེ་ཡའི་མདོ་དབུས་མཐོ་སྒང་དུ་ཡོད་ཅིང་། ཧི་མ་ལ་ཡའི་བྱང་ངོས་སུ་གནས་ཡོད། དེ་ནི་བོད་རིགས་ཀྱི་ཁྱིམ་དང་ད་དུང་རྒྱ་རིགས་དང་ཧུད་རིགས་མང་པོའི་གནས་སྐབས་བཅའ་སྡོད་བྱེད་སའི་གནས་ཡང་རེད་།